text:
Tafura yeKuwanza Huwandu
Muchidzidzo masvomhu, Tafura yeKuwanza Huwandu (Multiplication Tables or Times Tables ) zvinoreva tafura inoshandiswa pa[.kuwanza. Kuruboshe kwetafura iyi ndiko kune mberengi, kumusoro kwetafura kune nhamba dzinotaura kuti mberengi iri kuungwa kechingani. PaMuravanegumi, Tafura yeKuwanza Huwandu inoonekwa sehwaro pachidzidzo chemasvomhu. Vadzidzisi vazhinji vanerudaviro rwekuti zvakakosha kuti vadzidzi vange vachiziva Tafura yeKuwanza Huwandu nemusoro kusvika pana 12 x 12.
Tafura iri pasi apo inosvika pana 20 x 20. MuZimbabwe vadzidzisi vazhinji vanodzidzisa vanoda kuti vana vazive kusvika pana 12 x 12.
Kupiwa kwezita[chinja | edit source]
Panoitwa Tafura yeKuwanza Huwandu, (multiplication table) sezviri pamufananidzo uri pamusoro, kune nhamba inoverengwa nayo inonzi mberengi, n. Kuruboshwe kwetafura zvichidzika ndiko kune mberengi, pamusoro petafura kubva kuruboshwe zvichienda kurudyi ndipo panoverengwa kuwanzwa kwemberengi.
- Kana mberengi yadanwa kamwe, zvakafanana nokuti n x 1.
- Kana mberengi yapamha kudanwa kagumi izvi zvakafanana nokuti n x 10 zvichingodaro.
- Kana mberengi yapamha kudanwa kechi makumi maviri, zvakafanana nokuti n x 20.
- Zvakafanira tiwonesane kuti pana n x 20, kana makumi maviri iriyo mberengi n ndiko kuverengwa kwekuti mberengi yadanwa kechingani. Saka nhamba dzose dziri mbiri dzinogonha kuva mberengi.
Nhoroondo[chinja | edit source]
Murume wekuGreece ainzi Pythagoras aiva godobori remasvomhu, akanyora Tafura yeKuwanza Huwandu iri kutaridzwa pamufananidzo uri pano.
Mugore 1820, godobori remasvomhu John Leslie akadhindisa bhuku rainzi The Philosophy of Arithimetic iro raiva nebamhamberengi ya 99 kusvika pana 99 x 99. John Leslie aikurudzira vadzidzi vake kuti vazive Tafura yeKuwanza Huwandu nemusoro kusvika pana 25 x 25.


c: text/html

text:
British Aerospace Nimrod Package FSX & P3D
Size 103 MB
Downloads 18 947
Created 31-01-2011 00: 17: 37
Akachinja 29-08-2017 18: 02: 52
rezinesi Freeware
Auto-gadza: Installer VERSION 10
Munyori: Muenzaniso waBrian Franklin (Simshed). Cockpit uye instrumentation naJim Cooper, kufanana neFSX / P3D naFilipi Wallaert, Rikoooo
Download KwaFSX & Steam Edition & P3D v1 v2 v3 v4 DirectX10 + + 3D Virtual Cockpit
Changelog Yakavandudzwa pa 29 / 08 / 2017: Nhamba itsva ye 2D yakagadzirirwa nzvimbo huru (16 / 9), kuwedzerwa ikozvino inobatana ne Prepar3D v1, v2, v3 uye v4. Automatic installer version 10
The Hawker Siddeley Nimrodhi ndiye nepagungwa patrol ndege yacho Royal Air Force. Ndicho mutsivi ari Avro Shackleton. Zvinonzi inobva De Havilland kometi sezvo Hawker Siddeley (zvino Bae Systems zvakabatanidzwa) zvachinja.
Nice wedzera-ON!
Iyi purazi yakakwana ine mienzaniso yeNimrod MR1, MR2 uye R1. Mifananidzo yakawanda (repaints) yemuenzaniso wega wega yakaiswa.
I-add-on yakagadzirirwa kurongedzwa kubva kubhenji revhareji (VC) asi jenzura re2D rakaiswawo. nakidzwa nayo.
A chikara noruzivo rwokugadzira zvinhu zvikuru muvhimi Ngarava dzepasi pemvura. Zvakagadzirirwa kubva pakutanga ndege airliner, iyo kometi, zvikabva zvaita of Hawker Siddeley Nimrodhi wokutanga akabvisa nguva yokutanga May 23, 1967. Musikana kutiza yechipiri zvikabva rakanga location2 mwedzi gare gare.
Kunyange zvino, Nimrodhi mugungwa ushori mberi mishoni yavo inokosha. The Nimrodhi vane nenhoroondo dzavo mazana vakabudirira mishoni
Mungarava, kana club hurongwa, Ngarava dzepasi pemvura, ndege nekuonekwa kana zvokuongorora zvokushandisa savakadzingiswa vakuru uye NCOs vanoshandisa
Zviri mudziyo inokwanisa patrol nokukurumidza uye refu mishoni, iye Nimrodhi MR Mk 2 ane ano midzi hurongwa, kusanganisira radar, mumwe magnetometer uye marongedzero-digital kubudiswa acoustic mashoko.
Inogona kutakura renyukireya kudzika mhosva kana akawanda kana torpedoes kana mumigodhi guru BUNKER zvombo. chikwata ichi chiri vakapakata pasi-bapiro kuda pfungwa iyo chinogona kubatanidzwa-mhepo zvombo kana Anti-chikepe zvombo.
Nice wedzera-ON!
Iyi purazi yakakwana ine mienzaniso yeNimrod MR1, MR2 uye R1. Mifananidzo yakawanda (repaints) yemuenzaniso wega wega yakaiswa.
I-add-on yakagadzirirwa kurongedzwa kubva kubhenji revhareji (VC) asi jenzura re2D rakaiswawo. nakidzwa nayo.
A chikara noruzivo rwokugadzira zvinhu zvikuru muvhimi Ngarava dzepasi pemvura. Zvakagadzirirwa kubva pakutanga ndege airliner, iyo kometi, zvikabva zvaita of Hawker Siddeley Nimrodhi wokutanga akabvisa nguva yokutanga May 23, 1967. Musikana kutiza yechipiri zvikabva rakanga location2 mwedzi gare gare.
Kunyange zvino, Nimrodhi mugungwa ushori mberi mishoni yavo inokosha. The Nimrodhi vane nenhoroondo dzavo mazana vakabudirira mishoni
Mungarava, kana club hurongwa, Ngarava dzepasi pemvura, ndege nekuonekwa kana zvokuongorora zvokushandisa savakadzingiswa vakuru uye NCOs vanoshandisa
Zviri mudziyo inokwanisa patrol nokukurumidza uye refu mishoni, iye Nimrodhi MR Mk 2 ane ano midzi hurongwa, kusanganisira radar, mumwe magnetometer uye marongedzero-digital kubudiswa acoustic mashoko.
Inogona kutakura renyukireya kudzika mhosva kana akawanda kana torpedoes kana mumigodhi guru BUNKER zvombo. chikwata ichi chiri vakapakata pasi-bapiro kuda pfungwa iyo chinogona kubatanidzwa-mhepo zvombo kana Anti-chikepe zvombo.
British Aerospace Nimrod Package FSX & P3D Download

robotstxt: allowed

filter: keep


text:
TADONGORERA mugore idzva zvino — gore ra2018. Senguva dzose, iyi inguva yekuti munhu wose anenge achifara nekupembera kupinda mugore idzva. Hapana chakashata! Kupemberera kunodiwa, asika fara uchiziva pekugumira. Zvekufarisa kusvika pakukanganwa kuti mangwana achauya hazvina kunaka vanhuwe! Chava kudiwa kuona kuti warongera 2018 kubva achatanga kusvika paanopera. Usazoita zvinhu uchimhanya-mhanya waona kuti gore riya ratopera iwe usina chisvinu chawaita. Nguva unayo yose — mwedzi gumi nemiviri yekuti uronge, ugoita zvose nenguva yazvo.
Chemuna Ndira chiite muna Ndira; chemuna Chikunguru wochiitawo mumwedzi iwowo, woregawo kuroora kana kuroorwa muna Mbudzi nekuti zvinoyera. Ibva wazviita nguva ichiripo!
Kuvanhu vakuru — kubva pamakore 18 okuberekwa zvichikwira – tisazomhanya-mhanya nguva yatiperera. Tose tinoziva kuti sarudzo dziriko 2018 uno. Saka iwe wakanyoresa kuti ugozovhota here?
Kuvhota ikodzero yako, saka gara wakagadzirira. Iye Ndira uno vana vanoda kuenda kuchikoro. Zvino mubereki akarongeka haatsvage mari yemwana yechikoro kwasara mazuva mashoma kuti zvikoro zvivhurwe, asi kuti akatoiunganidza kare. Zvimwe chetezvo nemayunifomu, mabhuku, zvinyoreso nezvimwe zvinodiwa kuchikoro.
Uyo mushandi anofara zvekududunya mari yebhazi asi achiziva kuti Goredzva richingopera achada kukwira kombi kuenda kubasa hameno zvake. Ziva kuti ukaritanga gore nekukwereta, rose rinopera kusvika muna Zvita 2018 uchingova muzvikwereti. Imboritangawo gore iri usina kuny’ura muzvikwereti — fara Goredzva rino asi usafarise nemari yekukwereta.
Ukagona kurirongera kubva pekutanga, watogona nekuti munaKukadzi unoita zvemuna Kukadzi; zvimwe chetezvo nemwedzi yose ichatevera, kana magumbeze unonyatsotenga chando chisati chakukwatura.
Kana ari mwana wechikoro, ibva watanga kutokunya izvozvi kwete kuti ndichazozviona pamberi apo. Nguva haimirire avete, iwe ndiwe unongosarira shure. Bvunzo hadzimbori kure, dzinosvika usati wanyatsogadzirira ukazodofora. Newewo mushandi, ita sezvinotarisirwa. Hurumende itsva iri kukurudzira kuti munhu wose adye cheziya — shanda seunopenga, ugotambira mari yawakabudira dikita. Chemahara hakuchisina. Kana wange uchipona nehuwori, chera kakomba usvipire mate ubva wati ndazvirega gore richatanga kudai. Chemahara unongova mushana bedzi — kwete, kana iwo mushana unotoda kuti uufambire kuenda pazuva. Mutungamiri wenyika President Emmerson Mnangagwa vari kuudza munhu wose zvake, kuti ashande nesimba agodya cheziya rake uye nyika yeZimbabwe igosimukira. Kana makurukota eHurumende avakagadza, nyaya ndiyo ndiyo — hanzi rwendo rwuno hapana zororo, munhu wose ngaashande.
Ndokusaka ivo President Mnangagwa vachienda kubasa nenguva, vachiripedza apo vanenge vagutsikana kuti pezuva iroro vasakura vakazunza.
Zvino iwewe ndiwe aniwo zvake usingade kushanda kana mukuru wenyika achimukira kunoshanda, nekupedza basa nguva dzekuripedza dzatopfuura kare? Kana nepazororo chaipo! Shanda mushandi shanda!
Ishuwiro yedu kuti munhu wose achaita pake nenguva — kwete kuverengera. Kurara kune nguva yako uye kushanda kunodawo kuitwa nenguva.
Iwe bata yako ndima. Ndiko kuti 2018 akuitire zvakanaka. Ivai neGoredzva rizere nemufaro mugoropafadzwa kudzimara gore rasvika kumagumo!


text:
SHASHA yemitambo yemadhirama nekuimba Kessia “Muchaneta” Musonda anoti kushanda nesimba uye nekuziva Mwari ndiko kwaita kuti akwanise kusvika paave parizvino.
Muchaneta – uyo anozivikanwa nedhirama rinosetsa zvikuru rinonzi “Muchaneta” paZTV apo anenge achishungurudza murume wake, Josphat, pamwe nevabereki vake – anoti anotenda Mwari nekumupa chipo chekuita zvemadhirama pamwe nekuimba.
“Zvinhu zvinorwadza kuzviita zviri zviviri – mhanzi nemadhirama – asi ndiri kukwanisa kuzviita nekuda kwenyasha dzaMwari. Zvimwe zvacho zvinoda kuti unge uchishanda nesimbawo pauri,” anodaro.
Muchaneta akaberekwa mugore ra1980 kuMarondera mumhuri yevana vatanhatu uye iye ndiye gotwe. Anoti akatanga kuita zvemhanzi mugore ra1999 uye ndokuzopinda mune zvemadhirama muna ra2004.
“Ndakabva kare ndichiita zvirongwa zvakasiyana zvinosanganisira “Waiters” asi dhirama ra”Muchaneta” ndiro razondisimudza kusvika pandave,” anodaro.
Anoti ari kutevera matsimba eaimbova shasha yemitambo yemadhirama pamwe nekuimba Safirio “Mukadota” Madzikatire.
“Mukadota raive gamba rangu, ndakakura ndichimufarira zvikuru zvakazoita kuti nditange kuita zvemhanzi nemadhirama. Kubva ndichiri mudiki ndaienda kumashoo aMukadota uye ndakatoberekwa kumusana chaiko, ndiko kutanga kwandakaita kuyemura basa rake,” anodaro.
Muchaneta – uyo ane vanakomana vaviri vane makore 10 ne17 ekuberekwa – anoti pese paanoenda kuchikoro kwavo vamwe vana vanenge vachimudeedza vachiti “Muchaneta” uye iye anongoseka nemufaro sezvo vari ivo vari kuita kuti dhirama iri riite mukurumbira.
“Kuchikoro kwevana vanenge vachiti ‘Muchaneta’, vanofara chaizvo vakandiona asi ndazvijaira nekuti rutsigiro urwu ndirwo runoita kuti dhirama raMuchaneta rirambe richinetsa,” anodaro.
Mudhirama iri, shasha iyi inozivikanwa ari munhu anopopota zvikuru asi anoti izvi zvakatosiyana nehupenyu hwaanorarama.
“Kessia naMuchaneta vakatosiyana nekuti Mucha anopopota kuti anzwikwe zvaanenge achida kuburitsa kozoti Kessia anoda zvekufara uye zvese zvaanotaura anozvitaura nenzira yekufara.
“Asi vese vanhu vanotaurisa vakasununguka, vakazvimirira uye vanorwisa nhau dzekudzvanyirirwa kwemadzimai,” anodaro.


text:
Mumiriri weBritain muZimbabwe Amai Catriona Laing vanoti nyika yavo inoshuvira kuti muZimbabwe muve nesarudzo dzakachena dzinotambirwa nevanhu vose vachiti Britain iri kutarisa nemaziso matsvuku kuti hurumende ichawana sei michina yeBiometric Voter Registration.
Vati nyika yavo inonzwisisa kuchema-chema kwemapato anopikisa panyaya yekuti michina iyi inofanirwa kuwanikwa nenzira yakajeka.
Vachitaura neStudio 7 parutivi pechiitiko chekukumikidzwa zviri pamutemo kwembatya nemimwe midziyo inoshandiswa pakurwisa moto muBulawayo nemusi weMuvhuro Ambassador Laing vati nyika yavo inoshuvira kuti Zimbabwe itevedzere hwaro hwesarudzo hwenyika dzeSADC uyewo kuti iteerere zvakataurwa nevesangano reAfrican Union kuti zvinofanirwa kugadziriswa kuti munyika muve nesarudzo dzakachena.
Amai Laing vati hururmende yeBritain haingakwanise kupindira padanho rakatorwa nehurumende rekuti ndiyo ichatenga michina inoshandiswa pakuita Biometric Voter Registration asi vati muzinda wavo uri kutevera wakatarisa nemaziso matsvuku kuti izvi zvichaitwa nenzira yakajeka.
Amai Laing vange vari munyarikani pachiitiko chekukumikidzwa kwembatya nemichina inoshandiswa pakurwisa moto kukanzuru yeguta reBulawayo nevesangano reOperation Florian rinove sangano rekuBritain rinoshanda rakazvimirira rega mukubatsira vanhu vemunyika dzakasiyana-siyana munya dzekurwisa moto.
Ambaasador Laing vatenda vaShephard Ndlovu vanove chizvarwa cheZimbabwe asi vachishanda vari kuBritain avo vakabatsira kuti hukama pakati pekanzuru yeguta reBulawayo nesangano reoperation Florian huvepo.
Vati kunyange hazvo hukama pakati pehurumende yeZimbabwe neyeBritain huchimbonetsa rubatsiro rwakapiwa nesangano reOperation Florian hunoratidza kusimba kunoramba kwakaita hukama pakati pevanhu venyika mbiri idzi.
Kanzuru yeguta reBulawayo yakatanga hukama nesangano reOperation Florian mugore ra2009 uye kubvira muna 2011 kusvika pari zvino, kanzuru iyi yawana motokari gumi dzekurwisa moto uye vashandi vayo vachidzidziswawo nezvekurwisa moto.
VaMartin Moyo meya weguta reBulawayo vati rubatsiro rwavari kuwana kubva kusangano reoperation Florian rwakakosha zvikuru kuchitariswa dambudziko rekushikwa kwemari munyika vachitiwo rubatsiro urwu runoita kuti guta ravo rifambirane nemamwe maguta pasi rose munyaya dzekurwisa moto.
Pasi pehukama hwesangano reOpertaion Florian kanzuru yeguta reBulawayo yave kushanda nemamwe makanzuru emamwe madhorobha uye kwemavhiki maviri apfuura, vamwe vashandi vezvemoto vemakanzuru aya vange vachiita zvidzidzo zvakasiyana-siyana zvine chekuita nekudzivirira moto.
VaKhumbulani Ndlovu avo vanove Leading Fire Officer muguta reBulawayo vaudza Studio 7 kuti vari kufara zvikuru nezvidzidzo zvaawana uye vave neshungu dzekushandisa zvavakadzidza kuti vabatsire vagari vemuBulawayo.
Rubatsiro rwawanikwa nekanzuru yeguta reBulawayo kusvika pari zvino rwakakosha madhora anopfuura mamiriyoni maviri nezviuru mazana mashanu.


text:
Vechidiki veZanu PF vavhiringidza chirongwa chekucherechedza zuva rezvehutano pasi rose, re World Health Day, icho change chichifanirwa kuitirwa muEpworth.
Vechidiki ava pamwe nakanzura weZanu PF anomirira Ward 2, VaJaphet Chiromo, vatadzisa hurongwa uhu kuenderera mberi vachiti vanga vasina kuudzwa nezvemusangano uyu.
Mhemberero idzi dzange dzakarongwa neZimbabwe Association of Doctors for Human Rights pamwe ne Epworth Residents Development Association.
Vechidiki ava vati vanoda kubhadharwa kuti mhemberero idzi dzienderere mberi.
VaChiromo vatiwo sakanzura wewadhi rine nzvimbo iri kuitirwa mhemberero idzi, havana kunge vaziviswa nezvemusangano uyu.
Asi mutungamiri weZimbabwe Association of Doctors for Human Rights, VaCalvin Fambirai, vati vakazivisa kanzuru nezvehurongwa hwavo, uye vange vakokawo sachigaro weEpworth Local Board, avo vazokundikana kuuya.
VaFambirai vati vatsigiri veZanu PF ava vanga vachivapomera mhosva yekuita zvematongerwo enyika.
Munyori musangano reEpworth Residents Development Association, VaPeter Nyapetwa, vashora zvikuru kuvhiringidzwa kwemusangano uyu vachiti zvinonyadza kuona makanzura achiita hunhu hwakadai.
Mumwe wevanhu vange vauya kumhemberero idzi, Amai Constance Chikwedze, vatiwo vashamiswa zvikuru kuti dzidziso dzehutano dzingarambidzwe kuitwa munzvimbo yavo.
Sachigaro weZimbabwe Human Rights Commission, VaElasto Mugwadi, avo vanga vari munyarikani pamhemberero idzi, vasvika panzvimbo yemhemberero vanhu vachidzingwa nenhengo dzeZanu PF.
VaMugwadi vati komisheni yavo inobvumirwa nebumbiro remitemo yenyika kuita misangano painodira ichidzidzisa veruzhinji nezvekodzero.
Kunyange hazvo chiitiko ichi chaitika pedyo negedhe repakamba yemapurisa muEpworth, vanhu vadzingwa sembwa mapurisa aya akatarisa.


text:
Ishe Ndinunureiwo Pakumanikwa
Ndauya pamberi penyu baba, kuzokukumbirai kuti mundinunurewo pakumanikwa nezvipingidzo zvepano panyika. Ndinonamatira vana vangu, hama dzangu, vadzidzi vedu, vavengi vangu, vanogara kudzimba dzedu kuti vadzichengete, imba yedu, business redu, nepfuma yamakandipa iri kuno nekumusha kuZimbabwe. Ndinoda iwande. Ndipeiwo Mweya Mutsvene ndikunde Satani nezviyedzo zvese.
Handina mazhinji Samatenga. Inzwaiwo munamato wangu. Kuburikidza nezita raJesu Kristu, Mwana komana wenyu neMweya Mutsvene. Nokusingapere.
Amen.


text:
WASHINGTON —
Mutungamiri wemauto eZimbabwe National Army, Lieutenant General Valerio Sibanda, vari kushorwa zvikuru nebato reMDC nevamwe vanorwira kodzero dzevanhu nemashoko avakataura ekuti mauto haasi kuzobvumidza vavanoti vari kushandiswa nevachena kuda kupamba nyika zvekare kuti vatonge Zimbabwe.
Bepanhau reHerald rinoti VaSibanda vakataura mashoko aya mumazuva mashoma apfuura vari kuMagunje uko kwaipihwa zvitupa vainge vapedza kudzidzira basa rechiuto.
Vakuru vemauto muZimbabwe vagara vachishorwa nevanhu nenyaya yekupindira munyaya dzezvematongerwo enyika vachitsigira Zanu-PF kunyange hazvo mutemo uchivarambidza kuita izvi.
Kutanga muna 2002, vakuru vemauto, kutanga namushakabvu, VaVitalis Zvinavashe, vakati havaizotsigira munhu asina kuenda kuhondo kuti atonge nyika.
SADC yakatenderana neMDC pakaumbwa hurumende yemubatanidzwa kuti mashandiro emauto aya avandudzwe kuitira kuti vatevedzere mitemo yenyika asi zvinenge zvakona n’anga murapwa achada.
Munyori anoona nezvekudzivirirwa kwenyika muMDC-T, VaGiles Mutseyekwa, avo vakashandawo na Lt General Sibanda muchiuto vanoti vari kushamisika nemashoko aVaSibanda sezvo vachivaziva semunhu asingaite zvematongerwo enyika.
Nyanzvi munyaya dzezve matongerwo enyika, uye vari maneja musangano reInstitute for a Democratic Alternative for Zimbabwe, VaJoy Mabenge, vati nyaya dzemauto idzi dzingadai dzakagadziriswa kare pakaumbwa hurumende yemubatanidzwa.


text:
1.
Ndanzwa inzwi rako, Rinondidaidza, Ndishambidze mwoyo wangu Pane ropa rako.
CHORUS
Ndouya, Jesu! Kwauri Ishe! Shambidza mwoyo wangu Pane ropa rako.
2.
Ndashaya masimba, Iwe uchandipa; Uchandishambidz a kwazvo Uchanditsvenisa.
3.
Jesu wandidana Nditsvake rutendo Norudo noruregerero, Pasi nokudenga.
4.
Jesu wasimbisa Basa rakanaka; Wapamhidza ngoni dzake Pano mwoyo wangu.
5.
Jesu wakandipa Tsitsi dzake dzose; Wandipa ruregerero Norutendo rwake.
Tsitsi Dzinondishamisa
1.
Tsitsi dzinondishamisa
Dzakandiponesa.
Ndakange ndisingaone
Zvino ndaoneswa.
2.
Tsitsi dzinondishamisa
Dzakandishingisa.
Ngetsitsi dzake ndasukwa
Zvino ndaponeswa.
3.
Mudambudzo repanyika
Ndine Mugondeki.
Ndichazofamba kuenda
Kum’soro kudenga.
4.
Ishe wakanditsidzira
Rufaro kudenga.
Jehova ndiye M’chingeti
Muupenyu hwepasi.
1.
Ndinobva kwamuri, Ndinoenda kudenga, Ndinoenda kuimba yaBaba; Kune iyi imba inoutsvene ukuru, Ndinokugadzirira’ nzvimbo.
2.
Kana ndichienda, ndokudzokerai, A’vanhu venyika havaone: Kana ndichidzoka ndokugam’chirai, Tigare munzvimbo ndinemi.
3.
Iri’nzwi raMambo, riri’nzwi ro m’faro. Farai! Vatendi, farai! Ishe wakaenda, asi achadzoka, Apinze kudenga imi mose.
4.
Ipa togara pautsvene kwazvo, Navazhinjizhinji chokwadi: Neredu ir’nzwi tiri pana vamwe, Tokudza Ishe wokudenga.
1.
Ishe ndinzwe nekufara Ndinzwe netsitsi dzako Dzaunopa vanhu vose Ngadziuye pandiri, pandiri.
2.
Rega kundisiya, Baba, Kana ndiri mutadzi, Ndinokuipa pamwoyo, Asi uya pandiri, pandiri.
3.
Uya pano, Muponisi! Ngandichengetwenewe; Kana uchindishevedza, Ndichauya kwauri, kwauri.
4.
Mweya Mutsvenewa Mwari! Rega kundipfuura, Ngandione ndiri bofu, Taurai izwi resimba, resimba.Rudo rwako Mwari Baba, Ropara Ishe wangu, Nokuwadzana KwoMweya. Kungavepo kwandiri, kwandiri
1.
Ndinoshamiswa kwazvo Namabasa makuru Akaiitiwa nemi, Ose anorumbidzwa Ukuru hwenyu Mwari Hunoshamisa kwazvo.
2.
Kana ndarangrira Mabasa okudenga. Kana ndrangira Mabasa apanyika, Inobuda misodzi Kana ndafunga iwe.
3.
Mwari Vatatumumwe, Itai kuti tikude, Nokuti wakatida, Makazotipa Jesu, Watipa Mweya wako Wokutipupurira.
4.
Rumbidzai iwe denga! Rumbidzai iwe nyika! Rumbidzai iwe gungwa! Nesu ngatirumbidze! Uyu musiki wedu, Ano rudo rukuru.
1.
Dombondipa meso ndione, Pauzuru kudenga; Ndivaone vano utsvene, Vanofara kunaShe.
2.
Zviya zvavaiva panyika Vaichema misodzi; Vaimanikwa nokuedzwa Muedzi achiedza.
3.
Ndakaona negwara rake, Ndikabvunza, ”Makadii?” Ndiyeyo wanga watifira, Wanga wafira isu.
4.
Vakaona negwara rake, Raenda paupenyu; Vakafamba, pagwara rake, Vazorora kudenga.
5.
Ngaarumbidzwe M’tungamiri Zvaatitungamirira; Kusashaike muteveri. Panero gwara rake.
1.
Nditarire nokufara Ishe wangu Ndiwe wanga wandifira, Ishe wangu. Makasika denga renyu Waburuka denga rako, Uchisiya upenyu hwako, Ishe wangu.
2.
Ndandigere mune rima Ishe wangu; Nda’ndiende panono rufu, Ishe wangu Dzakauya nhume dzako, Dzandinzwisa dama rako, Dzandiudza tsitsi dzako, Ishe wangu.
3.
Ngandinzwiswe ngoni dzako, Ishe wangu; Ndive muponiswa wako, Ishe wangu! Zvakaipa ngazvipere, Mwoyo uve noutsvene, Ndinzwe undireverere, Ishe wangu!


text:
Scottish Aviation bulldog T. MK1 Trainer FSX & P3D
Kana uchida ichi kuwedzera-kwenguva FSX / P3D tinya pano
ndege ino ine uzere FS Animations. kupenyerera textures uye Virtual Cockpit nedzimwe tsika gauges. Inosanganisira RAF, Maltese, uye Swedish pendi zvirongwa zvakadaro, Swedish hwokuvhariridza kuva yayo SK-61 womuenzaniso.
The Scottish Aviation bulldog munhu British maviri-chigaro divi-ne-divi (pamwe Opsioneel chigaro wechitatu) Kudzidziswa ndege rikagadzirwa Beagle Aircraft sezvo B.125 bulldog.
The zvikabva bulldog wokutanga vakamhanyira 19 May 1969 pana Shoreham Airport. Wokutanga Kuti mhando chaiva 78 kubva Swedish Air Board. chero kugadzirwa ndege akanga asati avaka, Beagle Aircraft vakarega dzokutengeserana uye kugadzirwa kodzero nokuda ndege, pamwe Swedish murayiro, vakatorwa pamusoro ne Scottish Aviation (bulldog) Limited. ndege vose vaivapo vakanga rakavakwa Ashbury Airport kubudikidza Scottish Aviation, kana mumakore akazotevera, British Aerospace.
ndege ino ine uzere FS Animations. kupenyerera textures uye Virtual Cockpit nedzimwe tsika gauges. Inosanganisira RAF, Maltese, uye Swedish pendi zvirongwa zvakadaro, Swedish hwokuvhariridza kuva yayo SK-61 womuenzaniso.
The Scottish Aviation bulldog munhu British maviri-chigaro divi-ne-divi (pamwe Opsioneel chigaro wechitatu) Kudzidziswa ndege rikagadzirwa Beagle Aircraft sezvo B.125 bulldog.
The zvikabva bulldog wokutanga vakamhanyira 19 May 1969 pana Shoreham Airport. Wokutanga Kuti mhando chaiva 78 kubva Swedish Air Board. chero kugadzirwa ndege akanga asati avaka, Beagle Aircraft vakarega dzokutengeserana uye kugadzirwa kodzero nokuda ndege, pamwe Swedish murayiro, vakatorwa pamusoro ne Scottish Aviation (bulldog) Limited. ndege vose vaivapo vakanga rakavakwa Ashbury Airport kubudikidza Scottish Aviation, kana mumakore akazotevera, British Aerospace.
Scottish Aviation bulldog T. MK1 Trainer FSX & P3D Download


text:
Unoona Here Kuti Nei Uchifanira Kufambira Mberi Pakunamata?
“Ramba uchishingairira kuverengera vanhu vose, kurayira, uye kudzidzisa.”
NZIYO: 45, 70
1, 2. (a) Isaya 60:22 iri kuzadzika sei mumazuva ano ekupedzisira? (b) Iye zvino chii chiri kudiwa muchikamu chepanyika chesangano raJehovha?
“MUDUKU achava chiuru uye akadukupa achava rudzi rune simba.” (Isa. 60:22) Uprofita uhwu huri kuzadzika mumazuva ano ekupedzisira. Mugore rebasa ra2015, vaparidzi veUmambo 8 220 105 vakaita basa rekuparidza pasi rose! Chikamu chekupedzisira cheuprofita ihwohwo chinofanira kukurudzira muKristu mumwe nemumwe, nekuti Baba vedu vekudenga vari kuti: “Ini Jehovha, ndichazvikurumidzisa panguva yazvo.” Sekuona kunoita vanhu vari mubhazi kuti riri kuwedzera kumhanya, tiri kuonawo kuwedzera kuri kuita basa rekuita kuti vanhu vave vadzidzi. Semumwe nemumwe, tiri kuitawo sei nezvekuwedzera uku? Tiri kuita zvose zvatinogona here sevaparidzi veUmambo vanoshingaira? Hama nehanzvadzi dzakawanda dziri kunyoresa kuti dzishande semapiyona enguva dzose kana kuti ebetsero. Uye handizvo here kuti tinofara patinoona vakawanda vachibvuma kuenda kunodiwa vaparidzi vakawanda kana kuti kuita mamwe mabasa echiKristu?
2 Panguva imwe chete, tiri kuona kuti pari kudiwa vamwe vashandi vakawanda. Gore negore, ungano dzinosvika 2 000 dziri kuumbwa. Kana ungano itsva imwe neimwe ichida vakuru 5, zvinoreva kuti gore negore vashumiri vanoshumira 10 000 vanofanira kunge vava kukodzera kuva vakuru. Izvi zvinoreva kuti panodiwa kuti hama dzakawanda dzikodzere kuva vashumiri vanoshumira. Kuwedzera pane izvozvo, tine “zvizhinji zvokuita mubasa raShe,” pasinei nekuti tiri hama kana kuti hanzvadzi.—1 VaK. 15:58.
CHII CHINODIWA KUTI UFAMBIRE MBERI PAKUNAMATA?
3, 4. Zvii zvaunoda kuita kuti ufambire mberi pakunamata?
3 Verenga 1 Timoti 3:1. Shoko rechiito rechiGiriki rakashandurwa kuti “achitsvaka” rinoreva kusveerera kana kunanavira kuti ukwanise kubata chimwe chinhu. Muapostora Pauro paakashandisa shoko iroro, airatidza kuti kufambira mberi pakunamata kunoda kushanda nesimba. Ngatitii imwe hama iri kufunga nezveramangwana rayo muungano. Inogona kunge isati yava mushumiri anoshumira, asi inobva yaona kuti ine zvainofanira kuita kuti ifambire mberi pakunamata. Inotanga nekushanda nesimba kuti ikodzere kuva mushumiri anoshumira. Nekufamba kwenguva, inotarisirawo kuti ichange yava kukodzera kuva mutariri. Zvose zviri zviviri zvinoda kuti hama iyi ishande nesimba kuti ikodzere kupiwa zvimwe zvekuita muungano.
4 Saizvozvowo, vaya vanoda kushumira semapiyona, kushanda paBheteri, kana kuti kuvaka Dzimba dzeUmambo vanofanira kushanda nesimba kuti vazadzise zvinangwa zvavo. Ngationgororei kuti Shoko raMwari rinotikurudzira sei tose kuti tirambe tichifambira mberi pakunamata.
RAMBA UCHIFAMBIRA MBERI PAKUNAMATA
5. Vechidiki vangashandisa sei simba ravo mumabasa echiKristu?
5 Vechidiki vane simba rinodiwa pakuita zvakawanda mubasa raJehovha. (Verenga Zvirevo 20:29.) Dzimwe hama dzechidiki paBheteri dzinoshanda kunoprindwa uye kunobatanidzwa mapeji emaBhaibheri nemabhuku anotsanangura Bhaibheri. Hama nehanzvadzi dzechidiki dzakawanda dzinoita basa rekuvaka uye kugadziridza Dzimba dzeUmambo. Kana pakava nenjodzi dzinongoitika dzega, vechidiki vanobatanawo nezvimwe Zvapupu zvine unyanzvi kuti vaite mabasa ekuyamura vanenge vawirwa nenjodzi. Uye mapiyona akawanda echidiki ari kudzidza mimwe mitauro kana kuenda kune dzimwe nzvimbo kuti vaparidze mashoko akanaka.
6-8. (a) Imwe hama yechidiki yakachinja sei maonero ayaiita zvekunamata, uye zvakaguma nei? (b) ‘Tingaravira sei toona kuti Jehovha akanaka’?
6 Unogona kunge uchiziva kuti kushandira Mwari nemwoyo wese kunokosha. Asi ko kana uchinzwa sezvaimboita imwe hama inonzi Aaron? Kunyange zvazvo akakurira mumhuri yechiKristu, akataura kuti, “Misangano neushumiri zvaindifinha.” Aida kushumira Mwari achifara asi zvaimunetsa kuti nei akanga asina mufaro. Akazoita sei?
7 Aaron akatanga kuita zvinhu zvekunamata zvakadai sekuverenga Bhaibheri, kugadzirira misangano uye kupindurawo pamisangano yacho. Akatangawo kunyengetera nguva dzose. Sezvaairamba achiwedzera kuda Jehovha, akatanga kufambira mberi pakunamata. Kubvira ipapo, Aaron akaita mabasa akadai sekupayona, kushanda nevamwe pakuyamura vanenge vawirwa nenjodzi, uye kuparidza kune imwe nyika. Parizvino Aaron ari kushanda paBheteri uye ava mukuru. Anonzwa sei nezvaakaita? Anoti: “‘Ndakaravira ndikaona kuti Jehovha akanaka.’ Kukomborera kwaanondiita kunoita kuti ndinzwe ndiine chikwereti chekuti ndiitewo zvakawanda mubasa rake, uye izvi zvinoita kuti ndiwane mamwe makomborero.”
8 Munyori wepisarema akaimba kuti: “Vaya vanotsvaka Jehovha havazoshayiwi chero chinhu chipi zvacho chakanaka.” (Verenga Pisarema 34:8-10.) Zvechokwadi, Jehovha haambofi akarasisa vaya vanoshingaira pakumushumira. ‘Tinoravira toona kuti Jehovha akanaka’ patinoita zvose zvatinogona mubasa rake. Uye patinonamata Mwari nemwoyo wedu wese, tinova nemufaro usingatsananguriki.
TSUNGIRIRA UYE USANETA
9, 10. Nei zvichikosha kuti uve munhu ‘anomirira’?
9 Sezvaunoshanda kuti uzadzise zvinangwa zvako, iva munhu ‘anomirira.’ (Mika 7:7) Nguva dzose Jehovha anotsigira vashumiri vake, kunyange zvazvo dzimwe nguva achimbovarega vachimirira kuti vawane dzimwe ropafadzo kana kuti zvimwe zvinhu zvinake. Akavimbisa Abrahamu kuti aizova nemwanakomana, asi Abrahamu aitofanira kuva nekutenda, oramba achimirira. (VaH. 6:12-15) Kunyange zvazvo akamirira kwemakore akawanda kuti Isaka azoberekwa, Abrahamu haana kuora mwoyo asi akaramba akamirira, uye Jehovha haana kumurasisa.—Gen. 15:3, 4; 21:5.
10 Kumirira hakusi nyore. (Zvir. 13:12) Kana tikaramba tichifunga zvinhu zvataitarisira zvisina kuzoitika, tinogona kupedzisira taora mwoyo zvikuru. Pane kudaro, tinoratidza kuchenjera kana tikashandisa nguva yedu kuti tiwedzere kukura pakunamata. Ona nzira nhatu dzaunogona kuita kudaro.
11. Unhu hupi hwechiKristu hwatingashandira kuti tive nahwo, uye nei huchikosha?
11 Iva neunhu hwechiKristu. Kuverenga uye kufungisisa Shoko raMwari kunogona kuita kuti tive neuchenjeri, njere, kunzwisisa, zivo, mano okufunga, uye pfungwa dzakanaka. Zvinokosha chaizvo kuti vaya vanotungamirira pakunamata kwechokwadi vaite izvozvo. (Zvir. 1:1-4; Tito 1:7-9) Patinoverenga zvinyorwa zvedu zvinotsanangura Bhaibheri, tinogona kunzwisisa mafungiro aMwari panyaya dzakawanda. Zuva nezuva tinoita zvisarudzo panyaya yevarayidzo, zvipfeko nekushambidzika, kushandisa mari, uye kuti tingawirirana sei nevamwe. Kana tikashandisa zvatinodzidza muBhaibheri, tinogona kuita zvisarudzo zvinofadza Jehovha.
12. Vari muungano vangaratidza sei kuti vanogona kuvimbwa navo?
12 Ratidza kuti uri munhu anogona kuvimbwa naye. Pasinei nekuti tiri hama kana hanzvadzi, tinofanira kuita zvose zvatinogona pakuita basa chero ripi zvaro ratinopiwa musangano. Sagavhuna, Nehemiya aifanira kugadza vamwe vanhu pakati pevanhu vaMwari, ovapa mabasa okuita. Ndivanaani vaakagadza? Akagadza vaya vaitya Mwari, vaigona kuvimbwa navo. (Neh. 7:2; 13:12, 13) Mazuva anowo, “chinotsvakwa muvatariri ndechokuti munhu awanikwe akatendeka.” (1 VaK. 4:2) Kana munhu akaita mabasa akanaka, vamwe vanozviona.—Verenga 1 Timoti 5:25.
13. Ungatevedzera sei muenzaniso waJosefa kana vamwe vakakubata zvisina kunaka?
13 Bvumira Jehovha kuti akunatse. Ungaita sei kana vamwe vakakubata zvisina kunaka? Zvimwe unogona kukurumidza kugadzirisa nyaya yacho. Asi dzimwe nguva paunoedza kuzvidzivirira uchida kuratidza kuti hauna mhosva, unotoita kuti zvinhu zviwedzere kuipa. Josefa akabatwa zvisina kunaka nevakoma vake, asi haana kuramba aine chigumbu. Pava paya, Josefa akapiwa mhosva yaainge asina kupara ndokubva aiswa mujeri. Kunyange zvakadaro, akabvuma kutungamirirwa naJehovha panguva iyoyo yainge yakaoma. Zvakaguma nei? “Zvakataurwa naJehovha zvakamunatsa.” (Pis. 105:19) Miedzo iyoyo payakapera, Josefa akanga ava kukodzera kupiwa basa rinokosha. (Gen. 41:37-44; 45:4-8) Paunosangana nematambudziko akakura, nyengeterera uchenjeri, taura zvine unyoro, ita zvinhu wakadzikama, uye kumbira Mwari kuti akupe simba. Jehovha achakubatsira.—Verenga 1 Petro 5:10.
FAMBIRA MBERI PAKUITA USHUMIRI
14, 15. (a) Nei tichifanira ‘kuchenjerera’ nzira dzatinoparidza nadzo? (b) Ungachinja sei maererano nemamiriro ezvinhu? (Ona mufananidzo uri panotangira nyaya ino uye bhokisi rakanzi “ Unoda Here Kumboedza Imwe Nzira?”)
14 Pauro akakurudzira Timoti kuti: “Ramba uchishingairira kuverengera vanhu vose, kurayira, uye kudzidzisa. Ramba uchizvichenjerera iwe nokudzidzisa kwako.” (1 Tim. 4:13, 16) Timoti akanga atova nenguva achiita basa rekuparidza Umambo. Asi aizobudirira muushumiri hwake kana ‘aizoramba achichenjerera’ kudzidzisa kwake. Aisafanira kufunga kuti vanhu vaizongobatsirwa nekudzidzisa kwaakanga agara achiita. Kuti arambe achisvika pamwoyo yavo, aifanira kuchinja-chinja madzidzisiro ake kuti aenderane nemamiriro ezvinhu anenge aripo. Sevazivisi veUmambo, tinofanirawo kuita saizvozvo.
15 Kakawanda patinoparidza paimba neimba, tinowana vanhu vasiri pamba. Mune dzimwe nzvimbo hatikwanisi kupinda pane dzimwe dzimba kana kuti zvimwe zvivako. Kana zviri izvo zvinoitika kwaunogara, wadii kufunga dzimwe nzira dzekuparidza nadzo mashoko akanaka?
16. Kuparidzira munzvimbo dzinowanikwa vanhu vakawanda kunogona kubudirira sei?
16 Imwe nzira yakanaka chaizvo yekuparadzira nayo mashoko akanaka ndeyekuparidza munzvimbo dzinowanikwa vanhu vakawanda. Vaparidzi vakawanda vari kubudirira uye vari kunakidzwa nekushandisa nzira iyi. Vanoronga nguva yekuti vaparidzire vanhu pazviteshi zvezvitima nezvemabhazi, mumisika nemumapaki, nedzimwe nzvimbo dzinowanikwa vanhu vakawanda. Achiona kuti zvinhu zvakamira sei, muparidzi anogona kutanga kukurukura nemumwe munhu nekungotaura nezvenhau, kutaura zvakanaka nezvevana vake, kana kumubvunza nezvekubasa kwake. Pavanenge vachitaura, muparidzi anogona kupinza imwe pfungwa iri muMagwaro oita kuti munhu wacho ataurewo zvaanofunga. Kakawanda, zvinotaurwa nemunhu wacho zvinozoita kuti vakurukure nezveBhaibheri.
17, 18. (a) Ungaita sei kuti uwedzere kuva nechivimbo pakuparidza munzvimbo dzinowanikwa vanhu vakawanda? (b) Nei ungati zvaiitwa naDhavhidhi pakurumbidza Jehovha zvinogona kukubatsira paunenge uri muushumiri?
17 Kana uchiomerwa nekuparidza munzvimbo dzinowanikwa vanhu vakawanda, usakanda mapfumo pasi. Eddie, mumwe piyona wekuNew York City, aizeza kutaura nevanhu paruzhinji. Asi nekufamba kwenguva akanga ava nechivimbo. Chii chakamubatsira? Anoti: “Pakunamata kwedu kwemhuri, ini nemudzimai wangu tinotsvakurudza mapinduriro atingaita zvinotaurwa nevanhu, kusanganisira vaya vanoramba kuparidzirwa. Tinokumbirawo mazano kune zvimwe Zvapupu.” Iye zvino Eddie ava kufarira chaizvo kuparidza munowanikwa vanhu vakawanda.
18 Sezvaunowedzera chivimbo neunyanzvi pakuparidza mashoko akanaka, kufambira mberi kwako pakunamata kuchaoneka. (Verenga 1 Timoti 4:15.) Uyezve, hapana mubvunzo kuti ucharumbidza Baba vedu vekudenga sezvaiita Dhavhidhi, uyo akaimba achiti: “Ndicharumbidza Jehovha nguva dzose; kurumbidzwa kwake kuchava mumuromo mangu nguva dzose. Mweya wangu uchazvirumbidza muna Jehovha; vanyoro vachazvinzwa uye vachafara.” (Pis. 34:1, 2) Uye ushumiri hwako hunogona kuita kuti vanyoro vabatane newe vachifara pakunamata kwechokwadi.
KUDZA MWARI NEKUFAMBIRA MBERI PAKUNAMATA
19. Nei mushumiri waJehovha akavimbika achifanira kufara kunyange paanenge ari mumamiriro ezvinhu anomutadzisa kunyatsoparidza?
19 Dhavhidhi akaimbazve kuti: “Mabasa enyu ose achakukudzai, haiwa Jehovha, vakavimbika venyu vachakurumbidzai. Vachataura nezvokukudzwa kwoumambo hwenyu, uye vachataura nezvesimba renyu, kuti vazivise vanakomana vevanhu mabasa ake esimba nokukudzwa kwokubwinya kwoumambo hwake.” (Pis. 145:10-12) Chokwadi, mashoko iwayo anobudisa manzwiro anoita Zvapupu zvaJehovha zvose zvakavimbika. Ko kana kurwara kana kuti kukwegura zvichikutadzisa kunyatsoita ushumiri? Nguva dzose, yeuka kuti paunoparidzira vanhu vanochengeta varwere nevamwewo, basa dzvene raunoita rinokudza Mwari wedu. Kana uri mujeri nemhaka yekutenda kwako, zvimwe unotaura nezvechokwadi cheBhaibheri kana mamiriro ezvinhu achikubvumira, uye izvozvo zvinofadza mwoyo waJehovha. (Zvir. 27:11) Jehovha anofarawo kana ukaramba uchiita zvinhu zvekunamata kunyange zvazvo ungava mumhuri ine vamwe vasiri Zvapupu. (1 Pet. 3:1-4) Kunyange mumamiriro ezvinhu akaoma, unokwanisa kurumbidza Jehovha uye kufambira mberi pakunamata.
20, 21. Kana uine zvakawanda zvekuita musangano raJehovha, ungavawo sei chikomborero kune vamwe?
20 Jehovha achakukomborera kana ukaramba uchifambira mberi pakunamata. Kuchinja zvimwe zvinhu muupenyu hwako kunogona kukuwanisa mukana wekuva nezvakawanda zvekuita pakuzivisa chokwadi chinokosha chaMwari kune vaya vanoda kuva netariro. Uyezve, kufambira mberi kwako pakunamata uye kuzvipira kwako kunogona kubatsira chaizvo vaunonamata navo. Paunoshanda nesimba muungano, uchadiwa uye uchatsigirwa nevamwe vanoda Jehovha.
21 Pasinei nekuti tava nemakore akawanda kana kuti mwedzi mishomanana tichishumira Jehovha, tose tinogona kuramba tichifambira mberi pakumunamata. Asi vaKristu vakakura pakunamata vangabatsirawo sei vatsva kuti vafambire mberi? Tichakurukura nezvazvo munyaya inotevera.


text:
Vakuru vakuru vekambani yeZimplats vari kusangana nevanotungamira chikwata cheNgezi Platinum Stars svondo rino risati rapera kuona kuti vanokwanisa here kuisa mari yekuti chikwata chemuPremier Soccer League ichi chikwikwidze mu 2016 Caf Confederation Cup.
Murairidzi weNgezi Platinum Stars VaTonderayi Ndiraya vazivisa kuti vari kusangana nevakuru vakuru vekambani inovapa mari svondo rino risati rapera kuti vazive pachine nguva kuti vachatamba muCaf Confederation Cup muAfrica here kana kuti kwete.
VaNdiraya vanoti vane chivimbo chakasimba kuti veZimplats vachazvipira kuti chikwata chavo chienderere mberi nemashiripiti acho vachiwedzera ivo kuti vanoda kutanga gadziriro yemuAfrica umu ikozvino.
Sachigaro weNgezi Platinum Stars VaJeremiah Getiseni vanoti varikuona vanovatsigira vachibvuma kuti vatambe muAfrica vachiti ivo havasi kuona zvimhingamipinyi zviripo.
Ndiraya anoti arikuda kutenga vamwe vatambi kusimbisa chikwata chake kuti chikwikwidze zvine mutsindo muAfrica.
Chikwata cheNgezi Platinum Stars chakabudirira kumiririra Zimbabwe muCaf Confederation Cup mushure mekurova FC Platinum 3-1 mufainari yeChibuku Super Cup.
VeZimbabwe Football Association vakapihwa kusvika musi wa 30 Mbudzi neveConfederation of African Football kuti vanyorese zvikwata zvichamirira nyika mumakundano egore rinouya.
Kunze kweConfederation Cup, chikwata chichatora mukombe weCastle Lager Premier Soccer League chinotarisirwa kutamba muCaf Champions League kana chiine mari yakakwana.
Nemhaka yekuoma kwakaita zvehupfumi munyika, zvikwata zvakawanda zviri kutadza kukwikwidza mumakundano aya nekushaya mari.
Mune dzimwe nhau dzemitambo, chikwata cheZimbabwe Mighty Warriors chiri kutamba neSouth Africa nemuswi weChina mumutambo wekuyedzana simba kuNational Sports Stadium. MaMighty Warriors ari kugadzirira makwikwi eAfrican Womens Cup of Nations ari kutambirwa kuCameroon musi wa 19 Mbudzi.
Mune mumwe mutambo, chikwata chemaWarriors chiri kutamba neTanzania mune mumwe mutambo wekuyedzana masimba. MaWarriors ari kugadzirirawo mitambo yeAfrica Nations Cup kuGabon muna Ndira.


text:
Musangano wechitanhatu wemazuva maviri wezvicherwa, weZimbabwe Alternative Mining Indaba watanga muBulawayo neChitatu uchibatanidza vehurumende, vemigodhi, vemasangano akazvimirira pamwe nevemumatunhu ane zvicherwa.
Musangano uyu wakarongwa nemasangano anosanganisira reZimbabwe Environmental Law Association, Zimbabwe Coalition on Debt and Development, neZimbabwe Council of Churches, uye uri kuitwa pasi pedingindira rinokurudzira kuchengetedzwa kune hungwaru kwezvicherwa.
Mukuru wesangano reZimbabwe Evironmental Law Association, VaMutuso Dhliwayo, vanoti gore rino vakakokawo vemasangano akazvimirira pamwe vemumatunhu ane zviwanikwa nekuti kubva pakaparurwa musangano uyu muna 2012, mapoka aya aisiiwa kumisangano iyi.
"Saka isu takazo creator a platform yekuti ma communities nema civil society organisations vasangane vachitaura ma issues aripo mu mining sector," VaDhliwayo vanodaro.
Musangano wegore rino uyu, uyo unopa mukana wekuti vemapoka ose aya vasangane uri kukurukura nyaya dzinosanganisira mitemo inobata vanochera zviwanikwa uye kuzadzisa tarisiro dzenharaunda dzinenge dzichiwanikwa zvicherwa pamwe neveruzhinji.
Vamiriri vemapato ezvematongerwo enyika vanosanganisira anoti MDC-T, Zanu PF neNational People’s Party, vari kupindawo musangano uyu, uyo uri kupindwawo nevamwe vanobva kuMozambique, South Africa, Botswana neTanzania.
VaDhliwayo vanoti vanhu vanodarika mazana matatu vapinda musangano uyu muzuva rekutanga.
Vanotiwo panopera musangano uyu, vanozotora zvinenge zvabuda kuti ndizvo zviri kunetsa muboka rezvicherwa voenda nazvo kune vanogadzira mitemo kuti zvigadziriswe.


text:
NYAYA IRI PAKAVHA | KUZVIDZORA PAKUITA ZVAWAKAJAIRA
1 Usazviwanzira Zvokuita
Unogona kunzwa uchida kubva wangochinja zvinhu zvese muupenyu hwako. Unozviudza kuti, ‘Vhiki rino ndicharega fodya, kutaura zvinonyadzisira, kunonoka kurara, ndichatanga kuita maekisesaizi, kudya zvine utano, uye kufonera hama dzangu.’ Asi ukada kuedza kuita zvinhu zvose panguva imwe chete unopedzisira watadza kuita kana chimwe chete!
ZVINOTAURWA NEBHAIBHERI: “Vane mwero ndivo vane uchenjeri.”
Munhu ane mwero anoziva kuti ane zvimwe zvaasingagoni kuita. Anoziva kuti anogona kushaya nguva, simba uye zvimwe zvinenge zvichidiwa pakuita chimwe chinhu. Saka pane kuti aedze kuchinja zvese panguva imwe chete, anozviita zvishoma nezvishoma.
Ukada kuedza kuita zvinhu zvose panguva imwe chete unopedzisira watadza kuita kana chimwe chete!
ZVAUNGAITA
Sarudza chinhu chimwe kana zviviri zvaunoda kuchinja. Kuita zvinotevera kunogona kukubatsira:
Nyora zvinhu zvaunoda kuregera, uyewo zvaunoda kuita. Nyora zvose zvaungafunga nezvazvo.
Chizviisa manhamba uchitanga nechaunofunga kuti ndicho chinonyanya kukosha.
Sarudza chimwe chete kana kuti zviviri kubva pane zvaunoda kuregera nezvaunoda kuita, woshanda nesimba pazviri. Kana wadaro, chisarudza zvekare chimwe chete kana zviviri.
Kuti ukurumidze kupedza tsiva zvauri kuda kuregera nezvakanaka zvaunoda kuita. Somuenzaniso, ngatitii pazvinhu zvauri kuda kuregera wakanyorawo ‘kunyanya kuona TV’ uye pazvinhu zvaunoda kuzoita wakanyora ‘kugara uchifonera hama neshamwari.’ Unogona kusarudza kuti: ‘Pane kuti ndabva kubasa ndosvika ndichiona TV, ndichatanga nekufonera shamwari yangu kana kuti hama yangu.’


text:
Motsi
Motsi bodzi kana kuti Chiposhi kana kuti Chimwe iri ivara rehuwandu, chiperengo chehuwandu, uyewo izita rechiperengo chinomirira huwandu uhu. Chinomirira huwandu hwechinhu chimwe chete. Motsi kana kuti chiposhi zvinorevawo pfungwa yokuva chikamu chimwe kubva muhumwe hunobva mumubatanidzwa hwezvinhu. So muenzaniso, chidimbu chemutsara chakareba nechikamu chimwe chehubatanidzwa hwehurebu (chezvikamu zvehurebu).
Muzvidzidzo zveMasvomhu, chiperengo chehuwandu ichi chinomirirawo zvinotevera:
- Pachinyakare, ichi chiperengo chohuwandu (ordinal number) chokutanga, kunyangwe zvazvo mazuvano maitiro anogamuchirwa noruzhinji ndeokushandisa chiperengo chehuwandu chinomirira kusavapo kwezvinhu, 0, saicho chiperengo chokutanga.
Kurerutsa Mutauro[chinja | edit source]
- Pazuva rechimotsi vana vechikoro vanoratidzwa dzimba dzekugara.
- Nhangande zvinoreva chinhu chimwe chiri chenga, ringava shizha kana vhudzi kana dombo.
- -dzamuka (Be, or be able to be, removed in one piece - e.g. sadza, clay, mamera manyoro).
- Kudzamura (Take nearly all - especially loose objects). Zvichireva kukarura kana kusimura.
Zviri Mberi[chinja | edit source]
Chivakashure cheEnglish chinoti proto chingaturikirwa sei? Proto zvinoreva first, foremost, earliest form of
Prototype rinokwanisa kunzi mhando yechiposhi kana mhando yechimotsi kana motsi wemhando. Zvichida pane kutodzana pamazwi anoti: bodzi, mhodzi, bodzwa, chibodzwa kana mbodzwa?


text:
Limousine Service Art Basel
Art Basel uye basa rekumimousine Art Basel inoungana pamwe chete, chiremera chakanaka chinotora chikwereti chinodhura uye chinokurumidza. Munguva yekugara tichakuendesa mberi kweBasle kune zviitiko zvakasiyana-siyana kana kunyange rwendo rwunoenda mune rimwe guta ratinofanira kuva naro kana kushanyira kana musangano webhizimisi. Vatyairi vedu vanotarisira iwe kana vaeni vako kuitira kuti iwe unogona kuisa pfungwa dzako pamabasa ako.
Imeyili: kontakt@transferservice-basel.ch


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
12 Zvino Jehovha akati kuna Abramu: “Buda munyika yako ubve kuhama dzako nomuimba yababa vako, uende kunyika yandichakuratidza;+
2 ndichaita rudzi rukuru runobva mauri, ndichakukomborera, ndichaita kuti zita rako rive guru; uye uchava chikomborero.+
3 Ndichakomborera vaya vanokukomborera, ndichatuka anokutuka,+ uye mhuri dzose dzepanyika dzichazvikomborera nokwauri.”+
4 Abramu akaenda sezvaakanga ataurirwa naJehovha, uye Roti akaenda naye. Zvino Abramu akanga ava nemakore makumi manomwe nemashanu paakabuda muHarani.+
5 Naizvozvo Abramu akatora Sarai mudzimai wake+ naRoti mwana womukoma wake+ nezvinhu zvose zvavakanga vaunganidza+ nemweya yavakanga vawana muHarani, vakabuda kuti vaende kunyika yeKenani.+ Vakazosvika kunyika yeKenani.
6 Zvino Abramu akapfuura nomunyika yacho kusvikira kunzvimbo yeShekemu,+ pedyo nemiti mikuru yeMore;+ uye panguva iyoyo muKenani aiva munyika yacho.
7 Zvino Jehovha akazviratidza kuna Abramu akati: “Ndichapa mwana wako+ nyika iyi.”+ Pashure paizvozvo akavakira Jehovha atari ipapo, uyo akanga azviratidza kwaari.
8 Gare gare akabva ipapo akaenda kunzvimbo ine makomo kumabvazuva kweBheteri,+ akadzika tende rake, Bheteri riri kumavirira uye Ai+ riri kumabvazuva. Akabva avakira Jehovha atari ipapo,+ akatanga kudana zita raJehovha.+
9 Pashure Abramu akaputsa musasa, akabva aramba achingotamisa-tamisa musasa akananga kuNegebhu.+
10 Zvino nzara yakavapo panyika yacho, Abramu akaenda kuIjipiti kuti anogara ikoko ari mutorwa,+ nokuti nzara yakanga iri huru panyika yacho.+
11 Paakanga ava pedyo nokupinda muIjipiti, akabva ati kuna Sarai mudzimai wake: “Ndapota, zvino! Ndinoziva kuti uri mukadzi ane chitarisiko chakanaka.+
12 Naizvozvo zvichaitika chete kuti vaIjipiti vachakuona uye vachati, ‘Uyu ndiye mudzimai wake.’ Chokwadi vachandiuraya, asi iwe vachakuchengetedza uri mupenyu.
13 Ndapota iti uri hanzvadzi yangu,+ kuti ndiitirwe zvakanaka nokuda kwako, uye chokwadi mweya wangu uchararama nokuda kwako.”+
14 Naizvozvo Abramu achangopinda muIjipiti, vaIjipiti vakaona mukadzi wacho, kuti akanga akanaka kwazvo.
15 Machinda aFarao akamuonawo akatanga kumurumbidza kuna Farao, zvokuti mukadzi wacho akaendeswa kumba kwaFarao.
16 Iye akaitira Abramu zvakanaka nokuda kwake, uye akava nemakwai nemombe nembongoro nevashandirume nevashandikadzi nembongoro hadzi nengamera.+
17 Jehovha akabva atambudza Farao neimba yake nematambudziko makuru+ nokuda kwaSarai, mudzimai waAbramu.+
18 Naizvozvo Farao akashevedza Abramu akati: “Chii ichi chawandiitira? Nei usina kundiudza kuti mudzimai wako?+
19 Nei wakati, ‘Ihanzvadzi yangu,’+ zvokuti ndange ndava kutoda kumutora kuti ave mudzimai wangu? Zvino hoyu mudzimai wako. Mutore uende!”
20 Farao akarayira varume nezvake, vakamuperekedza nomudzimai wake nezvose zvaakanga anazvo.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Genesisi 12
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
INDONESIA
Basa Rinoramba Richienderera Mberi
Vatungamiriri vemachechi anozviti ndeechiKristu pavakanzwa kuti Zvapupu zvaJehovha zvakanga zvabvumirwa kunamata zvakasununguka, vakarwadziwa zvisingaiti. Vafundisi nevakuru vakuru vanopfuura 700 vemachechi 7 akabuda muRoma, vakaita musangano muJakarta kuti vakurudzire hurumende kuti ibhane zvakare basa reZvapupu. Asi hurumende haina kuzviteerera.
Mashoko ekuti Zvapupu zvasununguka kuita basa razvo paaipararira munyika yese, vakawanda vaifarira chokwadi vakanyorera hofisi yebazi vachikumbira mabhuku kana kuti kudzidziswa Bhaibheri. Muna 2003, vanhu vanopfuura 42 000 vakapinda Chirangaridzo. Nhamba yevaparidzi vemunyika yacho yaipinda kaviri munhamba iyi pachitosara vamwe. Vanhu vanoda kusvika 10 000 vakapinda gungano rakaitwa muJakarta, kusanganisira mumwe mukuru mukuru aiva nechinzvimbo chepamusoro weDhipatimendi Rinoona Nezvezvitendero. Mukuru mukuru wacho akashamiswa achiona vakuru nevadiki vachitarisawo magwaro aitaurwa, mumaBhaibheri avo. Akaudza hama kuti achagadzirisa chete mashoko ekunyepa aitaurwa pamusoro peZvapupu zvaJehovha.
Kubvumirwa kwakaitwa Zvapupu kunamata zvakasununguka, kwakavhura mukana wekuti mamishinari adzoke kuIndonesia. Mamishinari akatanga kudzoka aiva Josef naHerawati Neuhardt * (vakabva kuSolomon Islands), Esa naWilhelmina Tarhonen (vakabva kuTaiwan), Rainer naFelomena Teichmann (vakabva kuTaiwan), uye Bill naNena Perrie (vakabva kuJapan). Kwakazouyawo mamishinari ainge achangopedza chikoro cheGiriyedhi ayo akanzi anoshumira kuNorth Sumatra, Kalimantan, North Sulawesi, nekune dzimwe nzvimbo dzaiva kure nemaguta.
Muna 2005, hofisi yebazi yakaronga kuti paitwe zvikoro zviviri zvesangano. Mumwe murayiridzi weChikoro Chokudzidzisa Vashumiri (chava kunzi Chikoro Chevazivisi Vemashoko oUmambo), anonzi Julianus Benig akati, “Ndainakidzwa chaizvo nekubatsira vadzidzi kuti vavandudze madzidzisiro avo nehurukuro dzavo uyewo kuti vakwanise kuita zvakawanda musangano.” Vakawanda vevakapinda chikoro ichi vava kushumira semapiyona chaiwo kana kuti vatariri vematunhu. Hama dzakawanda dzakapinda Chikoro Chevatariri Vanofambira * dzakanga dzatanga kudzidziswa maitirwo ebasa panguva yakanga yakabhanwa Zvapupu. Chikoro ichi chitsva chakavabatsira kuti vaite basa ravo sezvo Zvapupu zvakanga zvisisina kubhanwa. Ponco Pracoyo, uyo akapinda kirasi yekutanga akati: “Chikoro ichi chakandibatsira kuva munhu anonzwira vamwe tsitsi uye kuti ndinyatsoita basa rangu semutariri wedunhu. Chainakidza uye chakatikurudzira!”
Basa Raida Kukurumidza Kuitwa
Mumakore 25 akanga akabhanwa basa reZvapupu muIndonesia, ungano dzakawanda dzainamatira mudzimba. Ungano shoma ndidzo dzaikwanisa kuvaka Imba yoUmambo, uye zvainge zvisiri nyore kupiwa mvumo yekuvaka dzimba dzekunamatira. Nekuwedzera kwaiita vanhu muungano dzakawanda, hofisi yebazi yakaita kuti pave neDhipatimendi Rokuvakwa kweDzimba dzoUmambo (rava kunzi Dhipatimendi Remapurani Nokuvaka) kuti vanhu vawane pekunamatira.
Imwe yenzvimbo dzakatanga kubatsirwa nechirongwa chitsva ichi chekuvaka yaiva Nias Island iri kuNorth Sumatra. “Patakanzwa kuti taizovakirwa Imba yoUmambo, takafara zvekufara zviya,” anodaro Haogo’aro Gea, uyo ava nenguva refu achipinda neungano yeGunungsitoli. “Hofisi yebazi yakatumira hama 7 dzaizotungamirira basa rekuvaka. Imba yacho yakapera kuvakwa muna 2001.” Imwe hama inonzi Faonasökhi Laoli iri mudare rekuvaka remunzvimbo imomo, inoti: “Taimbonamatira mudzimba dzehama, uye vanhu vaitarisira pasi Zvapupu zvaJehovha. Asi patakangopedza kuvaka imba yedu yoUmambo, vanhu vanopinda misangano vakawedzera kubva pa20 kusvika pa40. Mumwedzi 12, nhamba yacho yakawedzera nekakapetwa kashanu. Munzvimbo yese, imba yedu yekunamatira ndiyo yakanaka kupfuura zvivako zvemamwe machechi, uye vanhu vava kuremekedza Zvapupu zvaJehovha.”
Muna 2006, hama dzakatanga kutsvaga nzvimbo yekuvakira Imba yoUmambo yekutanga muguta reBandung, kuWest Java. “Zvakatora mwedzi 12 kuti tizowana nzvimbo yakanaka yekuvakira imba yacho,” anodaro Singap Panjaitan, mumwe mukuru aiva mudare rekuvaka. “Asi kuti vakuru vakuru vatipe mvumo, paidiwakuti vanhu 60 zvichienda mberi vemunharaunda yacho vasiri Zvapupu, vabvumirane nazvo. Vanhu 76 vakabvumirana nazvo, kusanganisirawo mumwe mukadzi aimbotishora. Imba yacho payakanga yapera kuvakwa, takakoka vavakidzani vedu nameya wemuBandung kuti vauye kuzoiona. Meya wacho akati, ‘Kuchena kwakaita nzvimbo ino ndiko kunofanira kutevedzerwa nemamwe machechi ese.’” Imba yoUmambo iyi ine nhurikidzwa, yakatsaurirwa muna 2010.
Kubvira muna 2001, Dzimba dzoUmambo dzinopfuura 100 dzavakwa muIndonesia, asi pachiri kudiwa dzimwe dzakawanda.


text:
CHITSAUKO 1
“Kunyange Zvazvo Iye Akafa, Achiri Kutaura”
1. Chii chaitadzisa mhuri yaAdhamu naEvha kupinda mumunda weEdheni, uye chii chaidiwa naAbheri kupfuura chero chii zvacho?
ABHERI akatarisa boka rake remakwai aifura ari muchikomo. Zvimwe akabva atarisa nechekure kwaaigona kuona chiedza chisina kunyanya kujeka. Aiziva kuti ikoko kwaiva nebakatwa raibvira moto richitenderera nguva dzose, richiita kuti pasave neanopinda mumunda weEdheni. Vabereki vake vaimbogara imomo, asi ivo kana vana vavo vakanga vasingachakwanisi kupindamo. Fungidzira kamhepo kanoitika zuva rorereka kachipeperetsa bvudzi raAbheri sezvaakatarisa mudenga achifunga nezveMusiki wake. Ukama hwevanhu naMwari hwaizombogadzirisika here? Hapana chimwe chaidiwa naAbheri kupfuura izvozvo.
2-4. Abheri anotaura sei nesu nhasi?
2 Abheri anotaura newe nhasi. Unomunzwa here? Ungati izvozvo hazvimbofi zvakaitika. Handiti mwanakomana uyu wechipiri waAdhamu akafa kare kare. Muviri wake wakaparara kare chaiko uye pava nemakore anenge 6 000 afa. Nezvevakafa, Bhaibheri rinotidzidzisa kuti: “Havana kana chavanoziva.” (Mup. 9:5, 10) Uyewo, hapana kana shoko rimwe chete rakataurwa naAbheri rakanyorwa muBhaibheri. Saka angataura sei nesu?
3 Muapostora Pauro akafuridzirwa kuti ataure izvi nezvaAbheri: “Nokutenda kwacho, kunyange zvazvo iye akafa, achiri kutaura.” (Verenga VaHebheru 11:4.) Abheri anotaura nesu kuburikidza nei? Kuburikidza nokutenda. Abheri aiva munhu wekutanga kuva neunhu ihwohwo hwakanaka zvikuru. Aiva nokutenda kwakasimba zvokuti muenzaniso wake mupenyu uye tinogona kuutevedzera nanhasi. Kana tikadzidza kubva pakutenda kwake toedza kukutevedzera, zvinobva zvaita sokuti Abheri ari kutaura nesu.
4 Zvisinei, chii chatingadzidza nezvaAbheri nokutenda kwake nepo pachingova nezvishomanana zvinotaurwa nezvake muBhaibheri? Ngationei.
Kukura Panguva ‘Yokuvambwa Kwenyika’
5. Jesu airevei paakataura nezvaAbheri seakararama panguva ‘yokuvambwa kwenyika’? (Onawo mashoko omuzasi.)
5 Abheri akaberekwa nguva pfupi pashure pekunge vanhu vekutanga vasikwa. Jesu akazotaura nezvaAbheri seakararama panguva ‘yokuvambwa kwenyika.’ (Verenga Ruka 11:50, 51.) Zviri pachena kuti Jesu aireva nyika yevanhu vangangodzikinurwa pachivi. Kunyange zvazvo Abheri aiva munhu wechina kurarama panyika, zvinoita sokuti ndiye aiva wekutanga kuonekwa naMwari seanodzikinurika. * Zviri pachena kuti Abheri akakura asina kana muenzaniso wakanaka wokutevedzera.
6. Abheri aiva nevabereki vakaita sei?
6 Kunyange zvazvo vanhu vakanga vasati vararama kwenguva refu, vainge vatova mumamiriro ezvinhu asingafadzi. Vabereki vaAbheri, Adhamu naEvha vanofanira kunge vaiva vanhu vane chitarisiko chakanaka uye vakagwinya. Asi vakanga vatadza zvikuru uye vaitozviziva. Vaimbova vanhu vakakwana, vachitarisira kurarama nokusingaperi. Vakabva vapandukira Jehovha Mwari ndokudzingwa mumusha wavo waiva Paradhiso mumunda weEdheni. Nemhaka yokuti vakanyanya kukoshesa zvishuvo zvavo kupfuura zvinhu zvose—kunyange zvaidiwa nevana vavo—vakava vanhu vasina kukwana uye vakarasikirwa neupenyu husingaperi.—Gen. 2:15–3:24.
7, 8. Evha akatii pakaberekwa Kaini, uye angangodaro aifunga nezvechii?
7 Pavakanga vadzingwa mumunda, Adhamu naEvha vakaomerwa neupenyu. Asi pakaberekwa mwana wavo wekutanga, vakamutumidza kuti Kaini kana kuti “Chinhu Chakaberekwa,” uye Evha akati: “Ndabereka munhu ndichiyamurwa naJehovha.” Mashoko ake anopa pfungwa yokuti angangodaro aifunga nezvevimbiso yakaitwa naJehovha mumunda, achifanotaura kuti paizova nemukadzi aizobereka “mwana,” uyo rimwe zuva aizoparadza akaipa uyo akanga atsausa Adhamu naEvha. (Gen. 3:15; 4:1) Evha aifungidzira kuti ndiye mukadzi womuuprofita hwacho here uye kuti Kaini ndiye aiva “mwana” akapikirwa?
8 Kana aifungidzira kudaro akanga akarasika zvikuru. Uyewo kana Adhamu naEvha vaiita kuti Kaini ave nepfungwa dzakadaro paaikura, vangangodaro vakaita kuti azvionere pamusoro. Nekufamba kwenguva, Evha akabereka mwanakomana wechipiri, asi hatiwani mashoko anopa pfungwa yokuti ndiye aiva mwana akapikirwa. Vakamutumidza kuti Abheri, zvinogona kureva kuti “Befu,” kana kuti “Kusava Nematuro.” (Gen. 4:2) Zita iroro ravakamupa rairatidza kuti vaitarisira zvishoma kubva kwaari here, sokunge kuti Kaini ainyanya kukosha kupfuura Abheri? Zvingangodaro, asi hatina chokwadi nazvo.
9. Mazuva ano vabereki vanogona kudzidzei kubva kuvabereki vedu vekutanga?
9 Mazuva ano vabereki vanogona kudzidza zvakawanda kubva kuvabereki ivavo vekutanga. Kuburikidza nezvamunotaura uye zvamunoita, muchaita here kuti vana venyu vave vanhu vanozvikudza, vanoda kuva nemukurumbira uye vane udyire? Kana kuti muchavadzidzisa kuti vade Jehovha Mwari here uye kuti vave neushamwari naye? Zvinosuruvarisa kuti vabereki vokutanga vakatadza kuita basa ravo nemazvo. Asi paiva netariro kuvana vavo.
Chii Chakabatsira Abheri Kuti Ave Nokutenda?
10, 11. Kaini naAbheri vakaita mabasa erudzii, uye Abheri akasvika pakuva neunhu hupi?
10 Kaini naAbheri pavaikura, Adhamu angangodaro akavadzidzisa mabasa aikosha pakuraramisa mhuri. Kaini akava murimi; Abheri akava mufudzi wemakwai.
11 Zvisinei, Abheri akaita chimwe chinhu chaitonyanya kukosha. Nokufamba kwenguva, akava nokutenda—unhu huya hwakanaka hwakazonyorwa nezvahwo naPauro. Pafunge! Abheri akanga asina munhu waaidzidza kwaari. Saka akasvika sei pakuva nokutenda muna Jehovha Mwari? Ngationei zvinhu zvitatu zvinofanira kunge zvakamubatsira kuva nokutenda kwakasimba.
12, 13. Kucherechedza zvisikwa zvaJehovha kungava kwakabatsira sei Abheri kuti akure mukutenda?
12 Zvisikwa zvaJehovha. Ichokwadi kuti Jehovha akanga atuka nyika, zvichiita kuti imere minzwa norukato izvo zvaikanganisa kurima. Asi nyika yaibereka zvokudya zvakawanda zvaiita kuti vemumhuri yaAbheri vararame. Uye mhuka dzakanga dzisina kutukwa, kusanganisira shiri nehove; uyewo makomo, madziva, nzizi nemakungwa hazvina kutukwa; ndizvo zvimwe chetewo nematenga, makore, zuva, mwedzi nenyeredzi. Kwose kwaaitarisa, Abheri aiona uchapupu hwerudo rukuru, uchenjeri uye kunaka kwaJehovha Mwari, uyo akasika zvinhu zvose. (Verenga VaRoma 1:20.) Hapana mubvunzo kuti kufungisisa pamusoro pezvinhu zvakadaro kwakasimbisa kutenda kwaAbheri.
13 Chokwadi Abheri akava nenguva yekufunga nezvaJehovha. Ita seuri kumuona achifudza boka rake remakwai. Basa remufudzi wemakwai raida kuti munhu afambe zvikuru. Aiatungamirira nemuzvikomo, nemumipata, achiyambuka nzizi, uye aigara achitsvaka uswa hwakasvibirira, nzvimbo dzakanakisisa dzaiwanika mvura, uye nzvimbo dzokuzororera dzaiva nemimvuri yakanakisisa. Pazvisikwa zvose zvaMwari, makwai ndiwo aiita seainyanya kuda kubatsirwa, sokunge kuti akasikirwa kuti atungamirirwe uye adzivirirwe nevanhu. Abheri aiona here kuti iye aidawo kutungamirirwa, kudzivirirwa uye kutarisirwa naMwari ane uchenjeri hwakakura uye ane simba zvikuru kupfuura chero munhu upi zvake? Hapana mubvunzo kuti aitaura pfungwa dzakadaro paainyengetera, uye zvakaita kuti kutenda kwake kurambe kuchikura.
14, 15. Zvipikirwa zvaJehovha zvakaita kuti Abheri ave nezvinhu zvipi zvokufungisisa?
14 Zvipikirwa zvaJehovha. Adhamu naEvha vanofanira kunge vakaudza vanakomana vavo zvakaitika mumunda weEdheni zvakazoita kuti vadzingwe. Saka Abheri aiva nezvakawanda zvokufungisisa.
15 Jehovha akataura kuti nyika yaizotukwa. Abheri aigona kuona zvakajeka minzwa nerukato zvaizadzisa mashoko iwayo. Jehovha akafanotaurawo kuti Evha aizorwadziwa nepamuviri uye pakusununguka. Paiberekwa vana vakasiyirwa naAbheri, hapana mubvunzo kuti akaona kuti mashoko iwayo aizadzikawo. Jehovha akafanoona kuti Evha aizonyanya kuda kuratidzwa rudo uye kuitirwa hanya nemurume wake uye zvaizoita kuti Adhamu amutonge. Abheri aitarisa zvose izvi zvichiitika kuvabereki vake. Pane zvose zvaiitika, Abheri aiona kuti muromo waJehovha hauwiri pasi. Saka Abheri aiva nezvikonzero zvakasimba zvokutenda muchipikirwa chaMwari chaitaura nezvembeu, kana kuti “mwana,” uyo rimwe zuva aizogadzirisa zvikanganiso zvakanga zvatangira muEdheni.—Gen. 3:15-19.
16, 17. Abheri angangodaro akadzidzei kubva pamakerubhi aJehovha?
16 Vashumiri vaJehovha. Abheri haana kana mienzaniso yakanaka yaakawana mumhuri yevanhu, asi vanhu vainge vasiri ivo voga zvisikwa zvakangwara zvaiva panyika panguva iyoyo. Adhamu naEvha pavakadzingwa mumunda wacho, Jehovha akava nechokwadi chokuti ivo kana kuti vana vavo vaisazokwanisa kupinda muParadhiso iyoyo yaiva panyika. Kuti arinde nzira yaipinda mumunda wacho, Jehovha akaisa makerubhi—ngirozi dzine chinzvimbo chepamusoro—pamwe chete nebakatwa raibvira moto raitenderera nguva dzose.—Verenga Genesisi 3:24.
17 Fungidzira zvazvakanga zvakaita kuna Abheri kuona makerubhi iwayo paakanga ari kakomana. Sezvo makerubhi acho aionekwa aine miviri yevanhu, Abheri aigona kuona kuti aiva nesimba guru. Uye “bakatwa” iroro, rairamba richibvira moto, richigarotenderera, raiitawo kuti atye. Abheri zvaaikura, akamboona makerubhi iwayo achifinhikana here ndokusiya basa rawo? Kwete. Siku nesikati, gore negore, zvisikwa izvozvo zvakangwara, zvine simba zvairamba zviri pabasa razvakapiwa. Saka Abheri akadzidza kuti Jehovha Mwari aiva nevashumiri vakarurama uye vakatendeka. Mumakerubhi iwayo, Abheri aigona kuona kuvimbika kuna Jehovha uye kumuteerera zvaaisagona kuwana mumhuri yake. Hapana mubvunzo kuti muenzaniso iwoyo wengirozi wakasimbisa kutenda kwake.
18. Tingavakira kutenda kwedu pachii mazuva ano?
18 Abheri akaona kuti kutenda kwake kwairamba kuchiwedzera kusimba paaifungisisa zvose zvakaratidzwa naJehovha kuburikidza nezvakasikwa, zvipikirwa zvake, uye mienzaniso yengirozi dzake. Handizvo here kuti muenzaniso wake unotaura nesu? Zvikurukuru vechiduku vangakurudzirwa nokuziva kuti vanogona kuva nekutenda kwechokwadi muna Jehovha Mwari, pasinei nezvinoitwa nevemumhuri mavo. Tine zvikonzero zvakakwana zvokuva nekutenda mazuva ano nekuti tinoona zvakasikwa zvakatipoteredza, tine Bhaibheri rakazara uyewo tine mienzaniso yakawanda yevanhu vaiva nekutenda.
Chibayiro chaAbheri—Nei Chaiva Nani?
19. Nokufamba kwenguva, Abheri akazoziva chokwadi chipi chinokosha?
19 Kutenda kwaAbheri muna Jehovha zvakwaikura, aida kuwana nzira yokuita zvairatidza kutenda kwake. Asi munhuwo zvake aizopa chii kuMusiki wezvinhu zvose? Zviri pachena kuti Mwari aisada chero chipo kana rubatsiro kubva kuvanhu. Nokufamba kwenguva, Abheri akazoziva chokwadi chinokosha chokuti: Baba vake vokudenga vane rudo vaizofara kana aizongovapa chinhu chakanakisisa kubva pane zvaaiva nazvo aine vavariro yakanaka.
20, 21. Kaini naAbheri vakapa zvinopiwa zvakaita sei kuna Jehovha, uye iye akapindura sei?
20 Abheri akagadzirira kupa mamwe makwai ake. Akasarudza akanakisisa, akatanga kuberekwa uye nhindi dzaaiona sedzakanakisisa. Panguva iyi, Kaini akatsvakawo kukomborerwa uye kufarirwa naMwari, achigadzira chinopiwa kubva pazvirimwa zvake. Asi vavariro dzake dzakanga dzisina kufanana nedzaAbheri. Musiyano wacho wakazova pachena vaviri vacho pavakapa zvinopiwa zvavo.
21 Vanakomana vaviri vaAdhamu vangangodaro vakashandisa atari nemoto kuti vape zvinopiwa zvavo, zvichida vari pavaionekwa nemakerubhi, ayo aiva chete vamiririri vaJehovha vairarama panyika panguva iyoyo. Jehovha akapindura! Tinoverenga kuti: ‘Jehovha akanga akatarira achifarira Abheri nechinopiwa chake.’ (Gen. 4:4) Bhaibheri haritauri kuti Mwari akaratidza sei kufarira kwake.
22, 23. Nei Jehovha akafarira chinopiwa chaAbheri?
22 Nei Mwari akafarira Abheri? Chaiva chinopiwa chacho here chakaita kuti afarirwe? Abheri akapa chisikwa chipenyu, chinofema achiteura ropa racho raimiririra upenyu. Abheri aiziva here kuti chibayiro chakadaro chaizova chinokosha zvakadini? Papera mazana emakore kubva panguva yaAbheri, Mwari akashandisa chibayiro chegwayana risina kukanganisika kuti afananidzire chibayiro cheMwanakomana wake akakwana, “Gwayana raMwari,” uyo ane ropa risina mhosva raizoteurwa. (Joh. 1:29; Eks. 12:5-7) Zvisinei, Abheri akanga asingazivi kana kunzwisisa zvizhinji zvacho.
23 Chatinonyatsoziva ndeichi: Abheri akapa zvakanakisisa pane zvaaiva nazvo. Jehovha haana kungotarira achifarira chinopiwa chacho chete asi akafarirawo munhu wacho pachake. Achikurudzirwa nekuda kwaaiita Jehovha uye nokutenda kwechokwadi maari, Abheri akapa chibayiro.
24. (a) Nei tichitaura kuti chinopiwa chaKaini chainge chisiri chinopiwa chisina kukodzera? (b) Kaini ainge akafanana nevakawanda mazuva ano munzira ipi?
24 Zvainge zvakasiyana nezvakaitwa naKaini. Jehovha “haana kutombofarira Kaini nechinopiwa chake.” (Gen. 4:5) Kwaisava kuti chinopiwa chaKaini chainge chisina kukodzera; pave paya Mutemo waMwari wakazobvumira kuti zvibereko zvevhu zvishandiswe sezvinopiwa. (Revh. 6:14, 15) Asi Bhaibheri rinotaura nezvaKaini kuti “mabasa ake akanga akaipa.” (Verenga 1 Johani 3:12.) Kufanana nevakawanda mazuva ano, zviri pachena kuti Kaini akafunga kuti kungoratidza nechekunze kuzvipira kuna Mwari kwainge kwakakwana. Kushayiwa kwake kutenda kwechokwadi muna Jehovha kana kuti kusamuda zvakakurumidza kuratidzwa pachena nezviito zvake.
25, 26. Jehovha akapa Kaini nyevero ipi, asi Kaini akaita sei?
25 Kaini paakaona kuti akanga asina kufarirwa naJehovha, akatsvaka kudzidza kubva pamuenzaniso waAbheri here? Kwete. Akavenga munun’una wake kwazvo. Jehovha akaona zvaiitika mumwoyo maKaini ndokuedza kukurukura naye nemwoyo murefu. Akanyevera Kaini kuti zvaiva mumwoyo make zvainge zvichitungamirira kuchivi chakakura, uye Jehovha akamupa tariro ‘yokukwidziridzwa’ kana Kaini aizongochinja nzira dzake.—Gen. 4:6, 7.
26 Kaini haana kuteerera nyevero yaMwari. Akakumbira munun’una wake uyo akanga asina chaaimbofungira kuti vaende vose musango. Vari ikoko, Kaini akarwisa Abheri ndokumuponda. (Gen. 4:8) Nekumwe kutaura, Abheri akabva ava munhu wokutanga kutambudzirwa chitendero, munhu wokutanga kuurayirwa zvaanotenda. Kunyange zvazvo ainge afa, Jehovha akanga asina kukanganwa Abheri.
27. (a) Nei tingava nechivimbo chokuti Abheri achamutswa? (b) Tingava sei nechokwadi chekuzosangana naAbheri rimwe zuva?
27 Nenzira yokufananidzira, ropa raAbheri rakashevedzera kuna Jehovha Mwari kuti atsive kana kuti aruramisire. Uye Mwari akaita kuti pave nokururamisira, achiranga Kaini akaipa pamusana pemhosva yake. (Gen. 4:9-12) Chinotonyanya kukosha ndechokuti nyaya yokutenda kwaAbheri iri kutaura nesu nhasi. Urefu hwoupenyu hwake—zvichida makore anenge 100—hwaiva hupfupi kuvanhu vepanguva iyoyo, asi Abheri akashandisa upenyu hwake zvakanaka. Akafa achiziva kuti aidiwa uye aifarirwa naBaba vake vekudenga, Jehovha. (VaH. 11:4) Saka tinogona kuva nechivimbo chokuti acharamba achiyeukwa naJehovha, achimirira kumutswa kuti ararame muparadhiso yepanyika. (Joh. 5:28, 29) Uchasangana naye imomo here? Unogona kuzosangana naye kana ukatsunga kuteerera Abheri sezvaanotaura uye kutevedzera kutenda kwake kwakakura.
^ ndima 5 Mashoko okuti “kuvambwa kwenyika” ane pfungwa yokuberekana, saka ane chokuita nevana vekutanga-tanga vakaberekwa nevanhu. Zvisinei, nei Jesu akabatanidza Abheri paaitaura nezve“kuvambwa kwenyika” kwete Kaini, uyo aiva mwana wekutanga kuberekwa? Zvisarudzo nezviito zvaKaini zvainge zvakafanana nokupandukira Jehovha Mwari nemaune. Kungofanana nevabereki vake, zvinoita sokuti Kaini ndemumwe wevanhu vasingazomutswi uye vasingazodzikinurwi.


text:
Zanu PF inopeta kongiresi yayo yechimbi chimbi ichitambira VaEmmerson Mnangagwa semutungamiri webato, uye semunhu achamirira bato musarudzo yemutungamiri wenyika gore rinouya.
VaMnangagwa vanoti vacharemekedza kodzero dzemunhu wese kusanganisira kuremekedza kodzero dzevanhu dzekutsvaga munhu wekudanana naye pasina rusarura, danho riri kuonekwa semutsauko mukuru kubva kuna VaRobert Mugabe avo vaigara vakashora ngochani.
Gurukota rezvekudyidzana nedzimwe nyika, Retired Major General Sibusiso Moyo, vanoti basa ravo guru ndere kugadzirisa hukama hweZimbabwe nedzimwe nyika kuitira kuti pave nekudyidzana kwakanaka pakati peZimbabwe nenyika dzepasi rose.
Zifa yoyambira vatambi venhabvu vezvikwata zvepamusoro kuti vasapinde mumitambo yemagungano yemitambo yevanomwa doro, kana kuti Boozers’ Soccer panguva ino yezororo.
Muchirongwa cheLiveTalk na 8pm, tiri kutarisa zviri kubuda kumusangano weZanu PF extra – ordinary congress.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318…
Vanoda kuteerera Studio7, tibateyi na7pm pamasaisai anoti 909 am 4930; 13860, 6080, 15580 ne 15460 Kilohertz paShortwave mazuva ose.
Musakanganwe kuteerera zvimwe zvirongwa zvedu na 6am, uye 2pm mazuva ose.
Musakanganwe kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu. Endai pa link iyi: https://www.facebook.com/voa.shona/


text:
Basa Uye Mari
Employment
Zvekushanda Nesimba Ndezvekare Here?
Vamwe vanhu vanofunga kuti kushanda nesimba kunonyadzisa. Asi kune vamwewo vanotofarira kushanda nesimba. Chii chakavabatsira kuti vafarire basa ravo?
Basa Ranyanya Kukuwandira Here?
Zvinhu 4 zvingakubatsira kuti usanyanya kuremerwa nebasa.
Zvekuita Zviri Kukuwandira Here?
Vanhu vakawanda vanoomerwa nekuita zvese zvinodiwa kumba nekubasa. Chii chiri kuita kuti zvidaro? Zvingagadziriswa sei?
Maonero Aunoita Mari
Bhaibheri Rinoti Chii Nezvemari?
Mari ndiyo mudzi wezvakaipa zvose here?
Kuona Mari Neziso Rakanaka
Kuzviongorora uchishandisa mibvunzo minomwe kunogona kukubatsira kuti uzive kana maonero aunoita mari akanganisika.
Zvinhu Zvitatu Zvisingakwanisi Kutengwa Nemari
Kana tiine mari tinogona kutenga zvatinoda asi zvinhu zvinoita kuti unyanya kugutsikana hazvikwanisi kutengwa nemari.
Kuzvidya Mwoyo Nenyaya Dzemari
Mumwe murume akakwanisa kuriritira mhuri yake kunyange mitengo yezvinhu zvekurarama nazvo yainge yapfuura mabhiriyoni akawanda.
Kushandisa Mari Zvakanaka
Vechiduku Vanotaura Nezvokushandisa Mari
Inzwa mazano nezvokushandisa mari zvakanaka, kuisevha, uye kusanyanya kuida.
Matambudziko Emari Uye Zvikwereti
—Bhaibheri Rinogona Kubatsira Here?
Mufaro hautengwi nemari, asi mazano mana anodzidziswa neBhaibheri anogona kukubatsira pakushandisa mari.
Zvaungaita Kuti Urarame—Zvinoenderana Nehomwe Yako
Dzidza kuti kushandisa mazano eBhaibheri kungakubatsira sei pamashandisiro aungaita mari yako uye kuti usaita zvikwereti zvisina basa.
Paunenge Wava Kufanira Kudzoka Kumba
Wakambobva here pamba uchiedza kuzviraramira asi ndokuzoomerwa neupenyu? Shandisa mazano aya kuti ukwanise kuzviriritira zvakare.
Zvamungaita Kana Mune Chikwereti
Vakaroorana vangaita sei kana zvichiita sokuti vari kutadza kubhadhara chikwereti?
Ndinofanira Kukwereta Mari Here?
Zvinotaurwa neBhaibheri zvinogona kukubatsira kusarudza.
Kurarama Neurombo
Tariro Kune Vasina Pekugara Uye Varombo
Mazano eBhaibheri anogona kukubatsira panyaya dzemari uye kuti usanyanye kunetseka mupfungwa.
Zvinotaurwa neBhaibheri Nezveurombo
Vanhu vari muurombo hwakanyanyisa vanogona kufara here?
Urombo Huchazombopera Here Panyika?
Ndiani anogona kupedza urombo?
Vanotambura
Tarisa uone kuti Mwari ane hanya nevanhu vanotambura.
Kuenda Kunze Kwenyika
—Uchitsvaka Upenyu Huri Nani
Kuenda kune imwe nyika kunobva kwatoita kuti mhuri yako iwane upenyu huri nani here?


text:
Mharidzo Dzekuenzanisira
MUKAI!
Mubvunzo: Bhaibheri rinobva kuna Mwari here kana kuti zvinhu zvirimo dzingoriwo pfungwa dzevanhu?
Rugwaro: 2Ti 3:16
Zvekutaura: Magazini iyi inotsanangura zvinhu zvitatu zvinoratidza kuti Bhaibheri rakabva kuna Mwari.
DZIDZISA CHOKWADI
Mubvunzo: Tinofanira kuona sei upenyu hwatakapiwa naMwari?
Rugwaro: Zva 4:11
Chokwadi: Sezvo upenyu chiri chipo chatakapiwa naMwari, tinofanira kuhukoshesa. Hatifaniri kuita zvinhu zvinotikuvadzisa kana kuti zvinourayisa vamwe vanhu. Tinoda kukoshesa upenyu.
CHII CHINODIWA KUTI MHURI IFARE? (T-32)
Mubvunzo: Tarisai muone mubvunzo uri papepa iri. Mungati mhinduro ndeipi apa?
Rugwaro: Ru 11:28
Zvekutaura: Pepa iri rinoratidza kuti zvinotaurwa neBhaibheri zvingabatsira sei mhuri yenyu uye kuti nei tichifanira kuvimba nezvinotaurwa neBhaibheri.
NYORAWO MHARIDZO YAKO
Nyorawo mharidzo yako pachako yomuushumiri uchitevedzera mharidzo yokuenzanisira iri pamusoro apa.


text:
Zvinoita Here Kuti Uone Mwari Asingaoneki?
“MWARI Mudzimu,” uye vanhu havakwanisi kumuona. (Johani 4:24) Asi Bhaibheri rinotaura kuti vamwe vanhu vanogona kunzi vakaona Mwari. (VaHebheru 11:27) Izvozvo zvingaitika sei? Zvingaita here kuti unyatsoona “Mwari asingaoneki”?—VaKorose 1:15.
Mamiriro edu ezvinhu tingaafananidza nemunhu akaberekwa ari bofu. Kuva bofu kunobva kwamutadzisa zvachose kunzwisisa zvinhu zvakamupoteredza here? Kwete. Munhu asingaoni ane zvakawanda zvinomubatsira kuziva vanhu, zvinhu, uye zvinenge zvichiitika. Mumwe murume asingaoni akati: “Maziso haasiriwo anoona. Pfungwa ndidzo dzinoona.”
Saizvozvowo unogona kushandisa “maziso emwoyo” wako kuona Mwari kunyange zvazvo usingakwanisi kumuona nemaziso chaiwo. (VaEfeso 1:18) Funga nezvenzira nhatu dzaungashandisa.
“ZVINONYATSOONEKA KUBVIRA PAKASIKWA NYIKA”
Kakawanda nzeve dzemunhu asingaoni dzinonzwa zvakanyanya uye anokurumidza kuziva chinhu paanongochibata, zvomubatsira kuziva zvaasingaoni. Saizvozvowo unogona kushandisa maziso, nzeve, mhino, maoko uye rurimi pakuongorora zvakakupoteredza kuti unzwisise nezvaMwari asingaoneki akazvisika. “Zvaari zvisingaoneki . . . zvinonyatsooneka kubvira pakasikwa nyika, nokuti zvinonzwisiswa panoonekwa zvinhu zvakaitwa.”—VaRoma 1:20.
Funga nezvenyika yedu. Yakagadzirwa kuti tinakidzwe neupenyu kwete kuti tingokwanisa kurarama. Tinofara patinonzwa kamhepo kanofefetera, patinodziya mushana, patinoravira muchero unonaka, kana kuti patinonzwa rwiyo rwunozorodza rweshiri. Zvipo izvi hazviratidzi here kuti Musiki wedu ane hanya, rudo, uye rupo?
Ungadzidzei nezvaMwari pane zvaunoona zvakasikwa? Matenga anoratidza simba raMwari. Zvichangobva kuwanikwa nevesayenzi zvinoratidza kuti madaro ari pakati pezvinhu zviri mudenga ari kuwedzera uye izvi zviri kuitika nokukurumidza zvikuru! Paunotarira mudenga usiku, funga kuti: Simba rokuti izvozvo zviitike riri kubva kupi? Bhaibheri rinotiudza kuti Musiki ane “simba guru.” (Isaya 40:26) Zvinhu zvakasikwa naMwari zvinoratidza kuti ndiye “Wemasimbaose,” ane simba guru.—Jobho 37:23.
“AKAMUTSANANGURA”
Amai vevamwe vakomana vaviri vasingaoni vanoti: “Kutaura ndiko kumwe kunovabatsira zvakanyanya pakudzidza. Vaudze zvose zvaunoona nokunzwa uye iva akagadzirira kuvatsanangurira zvose. Ndiwe maziso avo.” Saizvozvowo, kunyange zvazvo pasina “munhu akamboona Mwari chero panguva ipi zvayo,” Jesu, Mwanakomana waMwari, “ari panzvimbo yepachipfuva chaBaba ndiye akamutsanangura.” (Johani 1:18) Sezvo ari iye akatanga kusikwa naMwari uye ari Mwanakomana akaberekwa ari mumwe oga, Jesu ndiye akava “maziso” edu ekuona zviri kudenga. Ndiye anonyatsokwanisa kutiudza nezvaMwari asingaoneki.
Ona zvishoma zvakatsanangurwa naJesu nezvaMwari, uyo waakapedza makore asingaverengeki ainaye.
Mwari anoramba achishanda asinganeti. “Baba vangu vave vachishanda kusvikira zvino.”—Johani 5:17.
Mwari anoziva zvatinoda. “Baba venyu vanoziva kuti zvinhu zvipi zvamunoda musati mambovakumbira.”—Mateu 6:8.
Mwari anotigovera nenyasha. “Baba venyu vari kumatenga . . . vanoita kuti zuva ravo ribudire vanhu vakaipa nevakanaka uye vachiita kuti kunaye pavanhu vakarurama nevasina kururama.”—Mateu 5:45.
Mwari anokoshesa mumwe nemumwe wedu. “Shiri duku mbiri hadzitengeswi nemari isingakoshi here? Asi hapana imwe yadzo ingawira pasi Baba venyu vasingazivi. Asi imi kunyange bvudzi romusoro wenyu rakaverengwa rose. Naizvozvo musatya: imi munokosha kupfuura shiri duku zhinji.”—Mateu 10:29-31.
AKARATIDZA ZVAKAITA MWARI ASINGAONEKI
Vanhu vasingaoni nevanoona vanowanzosiyana pamanzwisisiro avanoita zvinhu. Munhu asingaoni anganzwisisa mumvuri senzvimbo inotonhorera inodzivirira pakupisa kwezuva, kwete senzvimbo isina chiedza chezuva. Isu pachedu hatigoni kunzwisisa Jehovha kungofanana nemunhu asingaoni zvachose chiedza chezuva kana mumvuri. Nokudaro, Jehovha akatipa munhu akanyatsoratidza zvaari chaizvo.
Munhu iyeye aiva Jesu. (VaFiripi 2:7) Jesu haana kungotaura nezvaBaba vake chete asi akaratidzawo zvakaita Mwari. Mudzidzi waJesu ainzi Firipi akakumbira kuti: “Ishe, tiratidzei Baba.” Jesu akapindura kuti: “Aona ini aonawo Baba.” (Johani 14:8, 9) Zvaiitwa naJesu “zvingakuratidza” chii nezvaBaba?
Jesu aiva neushamwari, aizvininipisa, uye aitaurika naye. (Mateu 11:28-30) Unhu hwake hunofadza hwaiita kuti vanhu vade kuva pedyo naye. Jesu airwadziwa vamwe pavairwadziwa, uye aifara pavaifara. (Ruka 10:17, 21; Johani 11:32-35) Paunoverenga uye kunzwa nyaya dzemuBhaibheri dzinotaura nezvaJesu, shandisa pfungwa dzako kuti nyaya dzacho dzinyatsoita sedziri kutoitika. Kana ukafungisisa mabatiro aiita Jesu vanhu, uchakwanisa kunyatsoona kunaka kwaMwari uye uchaswedera pedyo naye.
KUITA KUTI ZVIVE NEMUSORO
Mumwe munyori akataura nezvemanzwisisiro anoita vanhu vasingaoni zvinhu zviri munyika achiti: “Anowana mashoko ari muzvidimbu zviduku, zvichibva pazvinhu zvakawanda (zvakadai sekubata, kunhuwidza, kunzwa nezvimwewo), uye anofanira kubatanidza mashoko acho kuti pabude chinhu chakazara.” Saizvozvowo, paunoona zvinhu zvakasikwa naMwari, woverenga zvakataurwa naJesu nezvaBaba vake, uye woongorora maratidziro akaita Jesu unhu hwaMwari, unobva wanyatsonzwisisa nezvaJehovha. Achava wechokwadi kwauri.
Izvi ndizvo chaizvo zvakaitika kuna Jobho, uyo akararama kare. Pakutanga aitaura ‘asinganzwisisi.’ (Jobho 42:3) Asi pashure pekunyatsoongorora zvisikwa zvinoshamisa zvaMwari, Jobho akataura kuti: “Ndakanzwa nezvenyu norunyerekupe, asi zvino ziso rangu rinokuonai.”—Jobho 42:5.
‘Kana ukatsvaka Jehovha, achaita kuti umuwane’
Izvi zvinogona kuitikawo kwauri. “Kana ukamutsvaka [Jehovha], achaita kuti umuwane.” (1 Makoronike 28:9) Zvapupu zvaJehovha zvichafara kukubatsira kutsvaka uye kuwana Mwari asingaoneki.


text:
Waizviziva Here?
Nei Josefa akagera ndebvu asati aona Farao?
Maererano nezvinotaurwa muna Genesisi, Farao akashevedza musungwa aiva muHebheru, Josefa, kuti akurumidze kuuya pamberi pake kuzodudzira hope dzakanga dzichitambudza Farao. Josefa akanga atova nemakore akati kuti ari mujeri. Pasinei nekuti ainge achidiwa nekukurumidza, Josefa akatanga agera ndebvu. (Genesisi 39:20-23; 41:1, 14) Kunyange zvazvo mashoko iwaya achiita seasingakoshi, anoratidza kuti munyori wacho aiziva tsika dzevaIjipiti.
Vanhu vemarudzi akawanda ekare kusanganisira vaHebheru, vaiwanzochengeta ndebvu. Asi “pamarudzi ose ekumabvazuva, rudzi rwevaIjipiti chete ndirwo rwakanga rwusingachengeti ndebvu,” inodaro Cyclopedia of Biblical, Theological, and Ecclesiastical Literature yakanyorwa naMcClintock naStrong.
Ndebvu ndidzo chete dzaifanira kugerwa here? Magazini inonzi Biblical Archaeology Review inopa pfungwa yekuti dzimwe tsika dzekuIjipiti dzaitoda kuti kana munhu achida kuuya pamberi paFarao aifanira kugadzirira sezvaaizoita achida kupinda mutemberi. Kana zvainge zvakadaro, Josefa aizofanira kugera bvudzi rose remusoro wake neremuviri wake.
Nyaya iri mubhuku raMabasa inoti baba vaTimoti vaiva muGiriki. Zvinoreva here kuti vaibva kuGirisi?
Hatingadaro hedu. Mutsamba dzaakanyora achifemerwa naMwari, muapostora Pauro dzimwe nguva aitaura nezvevaJudha nevaGiriki. Zvinoita sokuti paaiti vaGiriki, aireva vanhu vose vainge vasiri vaJudha. (VaRoma 1:16; 10:12) Hapana mubvunzo kuti chimwe chaiita kuti zvidaro kwaiva kushandiswa zvikuru kwaiitwa mutauro wechiGiriki netsika dzechiGiriki kunzvimbo dzaiparidzwa naPauro.
Vanhu vekare vaiti muGiriki munhu akaita sei? Kumakore anobvira muna 400 B.C.E. kusvika muna 301 B.C.E., imwe nyanzvi yekutaura yekuAtene yainzi Isocrates, yakataura ichirumbidza kupararira kwaiita tsika dzechiGiriki munyika yose. Izvi zvakaita kuti azoti, “vanhu ava vanonzi vaGiriki kwete nechikonzero chekuti zvizvarwa zvekuGirisi asi nekuti vanotevedzera zvatakavadzidzisa.” Kunyange zvazvo tisinganyatsoziva zvedu, zvingangodaro kuti baba vaTimoti avo vakanga vasiri muJudha, pamwe chete nevamwe vainzi naPauro vaiva vaGiriki, vakanga vari vaGiriki nenyaya yekuti vaitevedzera tsika dzevaGiriki kwete nekuti vakanga vari zvizvarwa zvekuGirisi.


text:
Apo mapato anopikisa ari kunetsana neZimbabwe Electoral Commission, ZEC, vachiti inofanirwa kuvandudzwa isati yatanga hurongwa hwekunyoresa vanhu kuvhota pachishandiswa michina yechizvino zvino, ye Biometric Voter Registration, BVR, veruzhinji vanoti havasi kuziva kuti ma BVR aya achashandiswa seyi.
Nyanzvi munyaya dzezvesarudzo nematongerwo enyika dzinoti ichokwadi kuti hapana ruzivo munyika pamusoro pehurongwa hweBVR.
Vane ruzivo vanoti BVR zvinoreva kunyoresa vanhu pachishandiswa mitezo yavo yakaita semifananidzo yavo, kana mitezo yavo yakaita sezvigumwe nezvimwe izvo zvinoiswa muma computer zviine nhamba dzako dzechitupa, gwaro rekuberekwa, nhamba dzako dzenhare mbozha, kero yepaunogara nezvimwe.
Muzvare Maureen Kademaunga vesangano reWomen For Women vanoti vari kuzviona mubasa ravo kuti hapana ruzivo rwakakwana pamusoro peBVR.
Vanoti vazhinji vanofunga kuti BVR ichashandiswa pakuvhota sezvo vasingazive kuti ichashandiswa pakunyoresa chete.
Vanoongorora zvematongerwo enyika vakazvimirira, VaVivid Gwede, vanoti nyaya yeBVR haisi kunzwisisika kunyange nevezvematongerwe enyika pachavo, kusanganisirawo veZEC vacho.
Asi vanoti izvi zvinotarisirwa pese panotangwa kushandiswa chinhu chitsva.
Mumiriri weMutasa South mudare reNational Assembly, VaTrevor Saruwaka, vanoti kunyange hazvo pasina ruzivo rwakanyaya pamusoro peBVR pari zvino, vatotanga kudzidzisa vanhu pamusoro pezvenzira iyi.
Sachigaro wevechidiki muMDC inotungamirwa naVaMorgan Tsvangirai, VaHappymore Chidziva, vanoti vave kutodzidzisa nhengo dzavo pamusoro peBVR.
VaChidziva vanoti BVR ine zvakawanda zvakanaka kudarika nzira dzaishandiswa musarudzo dzapfuura dzakaita sekuti gwaro revavhoti rinenge risisina vanhu vakafa.
Asi vachitaura nevatori venhau pamusoro peBVR pamusangano uchangobva mukuitwa nguva pfupi yapfuura, mumwe mukuru anoona nezvekufambiswa kwesarudzo musagano reElection Resource Centre, VaSolomon Bhobosibunu, vanoti zvakakosha kuti vanhu vazeye kuti chii chakakoshera kana kushatira BVR vasati vangomhanyira kushandisa nzira iyi.
Vanoti nhaurirano dziri kuitika munyika dzinoratidza kuti hapana ruzivo rwakwana.
Panyaya yemutauro uripo wekuti sei hurumende yave kuti yave kuda kutenga michina yeBVR asi iyo yakambenge yati haina mari, VaGwede vanoti izvi zvinotyisa nekuti ani nani anenge atenga michina iyi anogona kuva nesimba pamichina iyi.
Pari zvino mapato ezvematongerwo enyika neZEC vakabvumirana kuti vashandise BVR asi izvi hazvisati zvave pamutemo wesarudzo uye mutungamiri wenyika ane mvumo yekudoma nzira inoshandiswa kuvhota.
Nzira iyi yakashandiswa musarudzo kunyika dzakaita seGhana, Nigeria neKenya.


text:
MUBVUNZO 6
Ndingaita Sei Kuti Ndisafurirwa?
WAIZOITA SEI?
Chimbofungidzira izvi: Mudumbu maBrian munotanga kusunga paanoona vakomana vaviri vaanodzidza navo vachiuya kwaari. Vakatomboedza kumufurira kusvuta fodya kaviri kese vhiki rino. Aka kanenge kava kechitatu.
Mukomana wekutanga anoti:
“Sei uri wega? Imbonzwaka iyi kuti iri sei.”
Anoita kakuchonyera paanenge achiti, “imbonzwaka iyi,” obva abudisa chimwe chinhu muhomwe yake achitambidza Brian.
Brian anoona uri mudzanga wefodya uye anobva awedzera kutya.
“Aiwa shamwari,” Brian anodaro. “Inga wani ndakakuudza kuti handi. . . ”
Mukomana wechipiri anobva ati: “Asi uri kutya?”
Brian anobva azvishingisa oti “Aiwa!”
Mukomana uyu anobva abata Brian papfudzi, otaura zvinyoro-nyoro achiti, “Tora kani.”
Mukomana wekutanga anobva aswededza mudzanga wacho kumeso kwaBrian ozevezera achiti: “Hapana watinomboudza. Hapana anofa akazviziva.”
Dai uriwe Brian waizoita sei?
CHIMBOMIRA UFUNGE!
Shamwari dzaBrian dziri kunyatsoziva here zvadziri kuita, kana kuti kungotevedzerawo vamwe? Dzinenge dziri kungotevedzerawo vamwe. Chii chiri kuita kuti dzidaro? Imhaka yekuti dzinoda kufarirwa.
Kana izvi zvikaitikawo kwauri, ungaitei kuti usafurirwa?
FUNGIDZIRA ZVINOGONA KUITIKA
Bhaibheri rinoti: “Munhu ane njere anoona dambudziko ovanda, asi vasina zivo vanongopfuura havo vorangwa.”
—Zvirevo 22:3.
Kakawanda kacho unogona kuona dambudziko risati raitika. Ngatitii paunenge uchifamba unoona kumberi kwako kuine chikwata chevaunodzidza navo chichisvuta. Kugara wafungidzira zvinogona kuitika kunokubatsira kuti uzive zvekuita.
FUNGA KUTI WOSARUDZA ZVIPI
Bhaibheri rinoti: ‘Iva nehana yakanaka.’
—1 Petro 3:16.
Unogona kufarirwa nevamwe kana ukatevedzera zvavanoita. Asi zvibvunze kuti, ‘Kana ndikavatevedzera ndichazonzwa sei nekufamba kwenguva?’ Ungada here kuvanza zvauri kuti ungofadza vaunodzidza navo?—Eksodho 23:2.
CHIITA ZVAWASARUDZA
Bhaibheri rinoti: ‘Munhu akachenjera anoita zvinhu akangwarira.’
—Zvirevo 14:16.
Muupenyu tinototi tisarudze zvekuita uye tinokohwa zvatinenge tadyara. Bhaibheri rinotaura nezvevarume vakasarudza kuita zvakanaka vakadai saJosefa, Jobho, naJesu. Rinotiudzawo nezvaKaini, Isau naJudhasi avo vakasarudza kuita zvakaipa. Ko iwe uchaitawo sei?
Bhaibheri rinoti: “Munhu akatendeka pazvinhu zvidukuduku akatendekawo pazvinhu zvikuru.” (Ruka 16:10) Kana wava kuziva zvinogona kuguma zvaitika, uye wasarudza zvaunoda kuita, zvichakuitira nyore kuudza vamwe uye uchaona kuti zvinobatsira.
Usanetseka, haufaniri hako kuzotaura zvakawanda. Kungovaudza zvakasimba kuti HANDISI KUDA zvakatokwana. Kana kuti unogona kuratidza kuti hausi kuzochinja zvawasarudza nekutaura zvinotevera:
“Itai henyu mega!”
“Handiite zvinhu zvakadaro!”
“Inga mozviziva wani kuti handiite zvakadaro!”
Kuti ukunde unofanira kukurumidza kupindura uchiratidza kuti hausi kutya. Kana ukadaro, uchatoona kuti vachabva vatosiyana newe!
ZVAUNGAITA KANA UCHISEKWA
Uchaita sei kana vamwe vako vakakuseka vachiti, “Uri kutyei, asi uri gwara?” Kana ukaona vachidai ziva kuti ndozvinowanzoitika kana vanhu vachida kukufurira. Pane zvinhu zviviri zvaunogona kuita.
Unogona kubvumirana navo. (“Ehe, ndiri kutya!” Ibva wataura chikonzero chako.)
Unogona kutovaomesera. Vaudze kuti uri kurambirei, wobva wataura zvinhu zvinoita kuti vashandise pfungwa. (“Nezvamuri izvi handina kumbofunga kuti mungasvuta!”)
Kana vakaramba vachikunetsa, ibva pavari! Yeuka kuti kana ukaramba uripo, vachawedzera kukunetsa. Kubva pavari kucharatidza kuti haudi kuvatevedzera.
Uchida usingadi uchatosangana nevanhu vanofurira vamwe. Asi unogona kutanga nekusarudza zvauchada kuita, wovaudza zvawasarudza, worega kuchinja. Ndiwe unofanira kuzvisarudzira!


text:
Vagari vemuHarare varatidzira pamahofisi ekanzuru yeguta iri vachiti havasi kufara nehuwori huri kuitwa mukanzuru iyi.
Vagari vemuHarare vasvika pamahofisi ekanzuru paTown House zuva rorova nhongonya vachiimba vachiti havasi kufara nehuwori hwavanoti hwapfunya chisero mukanzuru yeHarare.
Varatidziri ava vanga vakatakura zvinyorwa zvakasiyana-siyana zvanga zvichitsoropodza nyaya yehuwori pamwe nekusatakurwa kwemarara munzvimbo zhinji dzeguta iri.
Mumwe wevanga vachitungamira kuratidzira uku, VaGeorge Makoni, avo vanoshanda nesangano reCenter for Community Development in Zimbabwe, vaudza meya weHarare, VaBenard Manyenyeni, kuti havasi kufara nenyaya dzehuwori dzavanoti dzanyanya mukanzuru yeguta.
Mumwe wevaratidziri ava, VaDenford Ngadziore, avo vanoshanda nesangano re hashtag Tajamuka/Sesijikile, vatiwo havasi kufara nemari dzekubatsirika dziri kupihwa vakuru-vakuru kana kuti ma allowances.
Meya vasati vapindura, mapurisa anodziwirira mvongamupopoto abva asvika ndokutanga kudzinga varatidziri ava paTown House. Paitika izvi, mapurisa abva asunga VaMakoni, avo vanga vave kuita semutauriri wevaratidziri ava ndokuenda navo, meya akasara asina wekutaura naye pavaratidziri ava.
VaMakoni vapomerwa mhosva yekuita zvemusarinya pavanhu kana kuti criminal nuisance sezviri pasi pechikamu 46 (2) (a) (ii) chemutemo weCriminal Law (Codification and Reform) Act Chapter 9:23.
VaMakoni, avo vanga vachimirirwa negweta rinoshanda neZimbabwe Lawyers for Human Rights, VaObey Shava, vanonzi vazosunungurwa mushure mekubhadhariswa mari yenhendamurandu inoita madhora gumi.
Zvichakadai, VaManyenyeni vaudza Studio 7 kuti nyaya dzehuwori inyaya dzagara dzirimo mukanzuru asi vari kuedza nepavanogona napo kudzipedza.
Panyaya yemari dzema allowances dzinonzi dziri kupihwa vamwe vakuru-vakuru mukanzuru, VaManyenyeni vakurudzira kuti pawunzwe makambani asingadyidzane nekanzuru kuti azoferefeta nyaya iyi.
Panyaya yemarara, VaManyenyeni vakurudzira kuti hurumende igadzirise zviri kunetsa munyaya dzehupfumi vachiti marara mazhinji ari kuiswa nevanhu vanotengesera mumigwagwa kana nguva dzebasa dzadarika vachiti vanhu ava vari kuedzawo kutsvaga kuraramisa mhuri dzavo.
Vakurudzirawo veruzhinji kuti vasarambe vachingorasira marara pese pese kuitira kuti guta rigare rakashambidzika.
Vagari vemuHarare nhasi varatidzira pamahofisi ekanzuru yeguta iri vachiti havasi kufara nehuwori huri kuitwa mukanzuru iyi. Mutori wedu wenhau Thomas Chiripasi anotipa nyaya iyi...
Vagari vemuHarare vasvika pamahofisi ekanzuru paTown House zuva rorova nhongonya vachiimba vachiti havasi kufara nehuwori hwavanoti hwapfunya chisero mukanzuru yeHarare.
Varatidziri ava vanga vakatakura zvinyorwa zvakasiyana-siyana zvanga zvichitsoropodza nyaya yehuwori pamwe nekusatakurwa kwemarara munzvimbo zhinji dzeguta iri.
Mumwe wevanga vachitungamira kuratidzira uku, VaGeorge Makoni, avo vanoshanda nesangano reCenter for Community Development in Zimbabwe, vaudza meya weHarare, VaBenard Manyenyeni, kuti havasi kufara nenyaya dzehuwori dzavanoti dzanyanya mukanzuru yeguta.
Mumwe wevaratidziri ava, VaDenford Ngadziore, avo vanoshanda nesangano re#Tajamuka/Sesijikile, vatiwo havasi kufara nemari dzekubatsirika dziri kupihwa vakuru-vakuru kana kuti ma allowances.
Meya vasati vapindura, mapurisa anodziwirira mvongamupopoto abva asvika ndokutanga kudzinga varatidziri ava paTown House. Paitika izvi, mapurisa abva asunga VaMakoni, avo vanga vave kuita semutauriri wevaratidziri ava ndokuenda navo, meya akasara asina wekutaura naye pavaratidziri ava.
VaMakoni vapomerwa mhosva yekuita zvemusarinya pavanhu kana kuti criminal nuisance sezviri pasi pechikamu 46 (2) (a) (ii) chemutemo weCriminal Law (Codification and Reform) Act Chapter 9:23.
VaMakoni, avo vanga vachimirirwa negweta rinoshanda neZimbabwe Lawyers for Human Rights, VaObey Shava, vanonzi vazosunungurwa mushure mekubhadhariswa mari yenhendamurandu inoita madhora gumi.
Zvichakadai, VaManyenyeni vaudza Studio 7 kuti nyaya dzehuwori inyaya dzagara dzirimo mukanzuru asi vari kuedza nepavanogona napo kudzipedza.
Panyaya yemari dzema allowances dzinonzi dziri kupihwa vamwe vakuru-vakuru mukanzuru, VaManyenyeni vakurudzira kuti pawunzwe makambani asingadyidzane nekanzuru kuti azoferefeta nyaya iyi.
Panyaya yemarara, VaManyenyeni vakurudzira kuti hurumende igadzirise zviri kunetsa munyaya dzehupfumi vachiti marara mazhinji ari kuiswa nevanhu vanotengesera mumigwagwa kana nguva dzebasa dzadarika vachiti vanhu ava vari kuedzawo kutsvaga kuraramisa mhuri dzavo.
Vakurudzirawo veruzhinji kuti vasarambe vachingorasira marara pese pese kuitira kuti guta rigare rakashambidzika.


text:
Ezuva lyokudiworoka apa samagurukire sirongo natuvenye sinzi setu katukere modoropa zaRundu, aso kasikere silika somutaro ntani konyara nompitisili nadinye yipo kadi kakere. Omu kamumonekere Presidente gwetu gokuhova Sam Nujoma ntani mukwawo nye ogu gamukweme Hifikepunye Pohamba nage yipo kakere.
Ano vana hingire mosipundi kapa kere Hage G. Geingob Presidente nye ogu ana karamu ngesi ntani munona gwendi ndokotora Nickey Iyambo, nonompitisili nye dimwe ngoso rambangako novanguuru wonomukunda dokulisiga siga. Unene ava katu mwene kuna kara nguuru gwa Kavango zoutokero ntani nguuru kwaOtjozondjupa nogu gwaZambezi.
Ntani gwaOmaheke nage yipo kakere kavayalipakerere kwamukwawo nye gwaKavango zoupumezuva ogu ana kara asi yige mwenya mukunda.
Hawe kaikere silika somutaro, vantu kavapongere vamwe kuna kuronda pononzugo dakara pepi yipo vamone asi yinke yina kuhoroka ntani vakwayita vetu wosirongo kavalikidire eyi vadiva yokukuzuguma modira oyatembere pevhu.
Kasikere silika sovanona novakondi navenye pamwe tupu, nye mbunga zonene kapi toyipura asi moKavango ndi asi moRundu. Gumwe katupulire katente asi hawe kuna kumoneka asi yilika yangesi vayiture yikare monodoropa ndi monomukunda nadinye domoNamibia, omu vantu vayamone asi yinke ayi horoka ntani nomu ava yirugana.
Presidente ndokotora Hage Geingob, katente asi koveli vantu vamwe vana roroka kutunga mosirongo sompora, ngesi awo kuna kuvazanyauka mpora yiyo vana kuuyunga neyi neyi, age kalimbwilire kwava vatente asi ngano vantu vahawizako kosilika sangesi unene vaKavango. Nombudi dangesi kwakere mosayitunga omu vamwe vatente asi kapisi hepere kutulisapo silika awo vantu ruhepo nonzara. Nye eyi kapi kayilizire noyo kavauyungire vantu kavawizire ngwendi vava asi kwavatjida momambo gawo.
Simpe Presidente kahomokerere ava vana hara evhu lyozanyakurwawo, nokutanta asi hawe vakwetu ose kapi tuna kusilika, nye twadiva asi wolye vahova kutunga mosirongo esi ngombunga zaSWAPO, kwarwanena evhu nalinye kapisi asi lyoolyo vakere vakurona vetu.
Ose kuna hara evhu nalinye, morwa nsene tuninka asi lyozinyakurwetu hawe honde tazitjika morwa evhu yipo nye asi twahepa kuyitura momalikwamo gomawa. Age kayinkondopekere asi ruhepo poruli ntani yiyo panakarere asi nongendeseso dimwe vana hara kuretepo mokugusapo ruhepo.
Ngesi kuna karapo elikwamo lyowilling buyer willing seller, eli vana kugazara kukaligusapo morwa kapi lina kurugana moomu vayigazarere. Nye age kagenderere kuhundira asi ava vana kara nomagano vagatulisepo patjangwa makura ngavakagave kepongo lyenene tuna kundindira ngalikakarako lyevhu. Ano nsene asi awo kuna kuzogerera tupu ose ngatuza komeho nelikwamo lyevhu. Kapi yina kutanta asi nepu ono kara noudigu makura asi ose ano apa nopira kukara noudigu ame, twahepa kutunda momukaro gwangoso.
Ngesi kuna karako elikwamo lyokutara asi vantu vetu woruhepo vahepa kugwanennamo uwa, kapisi vaava vakara nare asi awo vagwanenamo uwa velike natu pa nkenye ezuva. Vantu kavakere vana hafa kuna kudana apo kapa kere ndilimani ntani nombunga dimwe nedi dokongereka ano simwe sokulipakerera marudi nagenye.
Nkenye gumwe ana kutundapo kuna kutanta asi silika somutaro kasikere. Nye usili kapisi nampo kuna kuuyunga tupu. Nomvhura dakapita vanasayitunga kwatjinge asi “ sea of people” vantu kavakere vana lituramo kapi vana kugwaneka monotende ndi asi vavahundire asi vawize mosira mwene kapi vana kuzuvha upyu nampili nakauke. Ogu kahagesere katente asi ngano ngorooro nye nomvhura nadinye ayikarako yininke yangesi, tomuhafa oku domudana owo vana kuyimona asi yidona hawe yivakarere yawo oyo. Ose tatuzi komeho nonompitisili detu.


text:
Netsaona dzadzimwa chinhu chinokosha pamusoro iPhone wako? Kurasika kana akaputsa iPhone wako? Haufaniri hako kutya! dr.fone Toolkit (Mac), wako Mac iPhone date kupora nyanzvi, ari pano kukubatsira adzikunure Data zvinokosha kuti iwe wakafunga akanga zvachose akarasika.
This Mac iPhone Data kupora Software anoshandira zhinji zvakafanana apa.
Deletion
System Crash
akanganwa Password
utachiwana
dhemeji
chakabiwa
Zvakananga tarisei iPhone wako uyu Mac iPhone date kupora Software kufanoziva uye achapora dzadzimwa Data zvokusarudza.
Exract kufanoziva uye zvokusarudza achapora zvaunoda kubva iTunes dzenyu negadziriro yeparutivi mafaira pamusoro Mac.
Download uye kusvina iCloud wako negadziriro yeparutivi faira kufanoziva uye zvokusarudza achapora chero chinhu chaunoda kubva.
Preview Available: Usati kupora, unogona kutoziva mifananidzo, mavhidhiyo, mashoko, neshamwari, anoti, etc.
Zvichienderana Recovery: Kuwanazve zvose kana zvimwe zvinhu iripo. You kusarudza izvozvo.
Data Back kuti mudziyo: Pakarepo kuponesa akapora mashoko pamusoro iPhone wako pasina overwriting huripo mashoko.
100% Safe Guarantee: A Verengai-chete Mac iPhone date kupora mudziyo, haizorambi kana kushandura chinhu iPhone wako.
Nyore Kushandisa: No unyanzvi kombiyuta akabvunza, munhu wose anogona kushandisa iri iPhone Data kupora Software nokuda Mac.
All dzadzimwa mapikicha anowanikwa. Akatora maminitsi anenge 30. Chirongwa chokugadza asingadi kutora nguva yakawanda. Kana uchiziva Chirungu, ipapo zvose Zvinokurumidza zvikuru. Ini achashandisa chirongwa vanenge zvashata. Tariro vabudirire kuzoita kuchikosha kwandiri mapikicha.
By Alevtina
Ndinokutendai rubatsiro. Iwe dzinondibatsira ndiporese dzadzimwa mapikicha angu. chirongwa ichi ndiyo yakanaka. I zano kuti munhu wose kushandisa chirongwa ichi kana iwe zvinomuomera kuikanganwa mashoko anodiwa
By Islam
Chirongwa Good. Anobatsira vanhu kuti apore dzadzimwa mafaira. Nemhaka creators. I vanokurudzira kushandisa yakawanda vanhu chaizvoizvo kudzorera Apps. Usatya kuisa chirongwa ichi. Nokuti kuchakubatsira kupora kwako dzadzimwa mhinduro
By Veronika
Isa dzakashongedzwa iOS maitiro nyaya yakaita kupora muoti, chena Apple Logo, dema nechidzitiro, looping pamusoro kutanga, etc.
Negadziriro yeparutivi nokudzosa chero chinhu pamusoro / mumwe mudziyo, uye ekisipoti chii uchida kubva negadziriro yeparutivi kuti kombiyuta yako.
Uchatamisa iOS WhatsApp kuna iPhone / iPad / iPod touch / Android mano, kana negadziriro yeparutivi / ekisipoti kuti makombiyuta.


text:
NHARIREYOMURINDI June 2014 | Maonero Anoita Mwari Kusvuta
Kuziva zvinofungwa naMwari kunogona kukubatsira kusiya fodya.
NYAYA IRI PAKAVHA
Dambudziko Renyika Yose
Nei richiramba riripo pasinei nezviri kuitwa kuti rimiswe?
NYAYA IRI PAKAVHA
Mwari Anoona Sei Kusvuta?
Bhaibheri haritombotauri nezvefodya, saka tingaziva sei?
Wakamboravira Chingwa Choupenyu Here?
Nei Jesu akati aiva chingwa choupenyu uye chingwa chakabva kudenga?
Ndichazomboona Madzitateguru Angu Here?
Bhaibheri rinoti Mwari achamutsawo vanhu vasina kururama kubva murufu. Achaitirei izvozvo?
Varume Vatatu Vaitsvaka Chokwadi Kuma1500
—Vakawanei?
Capito, Cellarius, naCampanus, vakaita zvakazoita kuti vapikisane neChechi yeRoma nevakabuda mairi.
Mibvunzo yeBhaibheri Inopindurwa
Chinangwa chekuvapo kwenyika chichazadziswa here?
Zvimwe Zviri paIndaneti
Kutambura Kwatiri Kuita Kunokonzerwa naMwari Here?
Munhu wose anogona kusangana nematambudziko kunyange vaya vanonamata Mwari. Nemhaka yei?


text:
MAZUVA ano n’anga nemaporofita vawandisa zvekuti hapachazivikanwa vari pachokwadi nevanonyengedza vanhu. Mabasa avanobata ndiwo anovapupurira. Kune zvimwe zviri kuitiswa vanhu nemaporofita nen’anga zvinokunda ngoma kurira.
Zvimwe zvacho unozvibvunza kuti vanhu vapindwa nei! Kupusa, inhamo kana kuti vamwe havasisina pfungwa dzekuti vazvionere kuti zvavanoitiswa handizvo?
Senyaya yatinayo svondo rino, yemurume wekwaSeke uyo asiri kumbonyara kutaura kuti akadya tsvina yemukadzi wake semhiko yaakange apihwa nen’anga nemuporofita “vakamushandira” kuti mudzimai wake asaite zvikomba. Kutodyiswa tsvina yemunhu? Uchiti uri kuitei?
Sekutaura kwemurume uyu, akamanikidza mudzimai wake kuti aitire tsvina yake mubhaketi raive mumba mavo iyo akazodya yose pashure ndokunwira mvura. Kuti zvigodini nhai vanhuwe?
Tsvina yemunhu inosemesa kunyangwe kuiona chaiko asi mumwe ndipo pooita yekukambura kunge sadza?
Zvimwe zviri kuitiswa vamwe vanhu nemaporofita nen’anga zvinotorovesa hana nekunzwisa hasha. Vamwe vanhu havachazvifungira pachavo. Vave kufungirwa nen’anga nemaporofita.
Vamwe ndivo vanonzi vauraye vanhu senzira yekuchekeresa kuti mabhizimisi avo abudirire kunove kuzvisikira moto muziso sezvo mishonga yakadai ichizovapfukira mune ramangwana, zvimwe zvichipedza mhuri kana dzinza.
Kune vamwe zvakare vari kurarama neutachiona hweHIV vanonzi nen’anga kana nemaporofita vanofanira kurara nevana masope kana mwana mudiki kuti denda iri ripere. Kwese uku kutadza kushandisa pfungwa, hakuna zvakadaro. Vanhukadziwo, vamwe vari kupedzisira vabhinywa nemaporofita vachinzi inenge iri nzira yekuvauchika, izvo zvinoita kuti vamwe vavo vapedzisire vapihwa zvirwere zvepabonde, kusanganisira utachiona hweHIV.
Chinoshamisa panyaya dzakadai ndechekuti zvisinei nekuti veruzhinji vanogara vachinzwa kuti ndizvo zviri kuitwa nemamwe maporofita nen’anga, asi kune vamwe vanoramba vachibatwa mumusungo mumwe chete.
Regai vakuru vati kwadzinorohwa matumbu ndiko kwadzinomhanyira.
Semaonero edu, veruzhinji havafanire kungotenda zvose zvavanoudzwa nen’anga kana maporofita.
Zvimwe zvinoda kudzamisa pfungwa woga sedungamunhu nekuti hazvina kunaka kuti vanhu vakuru vatambwe navo pfungwa dzavo sepwere.
Chokwadi munhu mukuru unganzi idya tsvina yemunhu, iwe wotodya wakasununguka?
Maitiro akadai aya anonzwisa hasha.
Kunze kwekuva negutukutu kunhuwa, zvine njodzi huru kuti tsvina yemunhu inge ichidyiwa sezvo munhu anogona kurwara nezvirwere zvemanyoka zvakadai setyphoid kana korera.
Semaonero edu, munyaya yemurume uyu zviri pachena kuti n’anga nemuporofita kwaakaenda kunotsvaga rubatsiro vanogona kunge vakamufurira kuti adye tsvina yemudzimai wake kuti iye ogofunga kuti zvinoshanda asi kuri kungoda kumushandisa chete.
Kune vanhu vakawanda nhasi uno vari kuchema mushure mekunge vanyengedzwa nemaporofita nen’nga nekudaro ichi chinofanira kuve chidzidzo kune vamwe.
Nerimwewo divi, masangano anomirira n’anga nemaporofita anofanira kutora matanho akasimba ekuranga nhengo dzawo dzinoshanda dzichitsaudzira seavo vekufurira murume uyu kuti adye tsvina yemudzimai wake.